text:
Skilhaldsreglur á Fiskivinnuskúlanum
Øll hava skyldu til at kunna seg um lestrar og skilhaldsreglurnar og um møguligar broytingar. Lestrarvegleiðarin kunnar nýggjar næmingar um reglurnar við skúlaársbyrjan, um hví tær eru gjørdar og um møguligar avleiðingar, um tær verða brotnar. Reglurnar skulu eftirmetast eina ferð um árið og verða lagdar út á heimasíðu skúlans.
Høvuðsendamálið við reglunum er, at næmingurin skal røkka málinum við útbúgvingini, og tær skulu stuðla upp undir eitt munagott undirvísingarumhvørvi. Eitt munagott undirvísingarumhvørvi vil siga, at lærarar og næmingar virða hvønn annan og vísa tolsemi og hjálpsemi móti hvørjum øðrum. Stutt sagt skulu øll fara við øðrum, sum tey sjálvi ynskja at verða viðfarin.
Atburður
Næmingarnir skulu í tímum, fríkorterum, á vitjanum, á námsferðum og á veitslum vísa høviskan atburð og halda vanligan fólkaskikk. Næmingar skulu ikki mala út og inn í tímunum uttan loyvi frá lærara. Tað er ikki loyvt at eta og drekka í skúlastovunum, á starvsstovuni og í auditorium. Lærarar kunnu gera undantak í serligum føri. Tað er strangliga bannað at happa, at vera særandi ella mannminkandi í orðum ella atferð. Hetta er bæði galdandi millum lærara og næming og millum lærarar og næmingar sínámillum. Øll skulu fara væl um høli, innbúgv, tól og útgerð skúlans.
Tað er bara í heilt serligum føri loyvt at hava børn undir skúlaaldur og húsdjór við í skúla. Hesi mugu ikki órógva undirvísingina. Skúlastjórin skal í hvørjum einstøkum føri geva undantaksloyvi frammanundan.
Kunningartøkni
Næmingarnir skulu einans nýta teldur, teldlar og telefonir í tímunum til undirvísing og skúlaarbeiði eftir boðum frá lærarum.
Rúsevni o.t.
Tað er ikki loyvt at hava rúsandi evni ella rúsdrekka við í skúla, og næmingar mugu ikki møta ávirkaðir í skúla. Tað sama er galdandi í sambandi við útferðir, vitjanir og til felags tiltøk í sambandi við námsferðir. Skúlastjórin kann gera frávik frá ásetingini í sambandi við veitslur o. o. tiltøk á skúlanum. Royking er ikki loyvd innandura, og tað er bara loyvt at roykja í roykiskýlinum, sum vendir móti parkeringsøkinum. Tað er ikki loyvt at taka myndir, tá veitslur eru á skúlanum, og sum heild skulu næmingar vísa varsemi við ljóð- og myndatøku í skúlatíð.
Upprudding
Øll høli á skúlanum skulu vera ruddilig, og hvør einstakur lærari og næmingur tekur upp eftir sær sjálvum. Brúktir koppar, gløs, tallerkar, knívar og gaflar o.a. skulu setast á borðið við uppvaski-maskinuna í køkinum. Lærari og næmingar hava í felag ábyrgdina av, at stovurnar eru ruddiligar, tá skúladagurin er av, at talvurnar eru vaskaðar, og at stólarnir eru hongdir upp undir borðini.
Á Fiskivinnuskúlanum ganga øll inni í inniskóm. Gestir fáa bláar einnýtis hosur uttan á skógvarnar.
Upprudding í starvsstovu og fiskarúmi
Tá royndir verða gjørdar í starvsstovu ella fiskarúmi skal farast væl um høli, tól og útgerð. Næmingar rudda upp eftir sær og syrgja fyri, at gløs o.a. verður vaskað. Lærari og næmingar hava í felag ábyrgdina av, at høli og útgerð eru ruddað og rein, tá royndin er av.
Parkering
Súkklur skulu setast í súkklustativið uttan fyri úthurðina, og bilar skulu setast í parkeringsbásarnar á parkeringsplássinum oman móti ferjuleguni. Tað er strangliga bannað at parkera í busslummanum við framsíðu skúlans, og bara fólk við rørslutarni mugu brúka tað eina parkeringsplássið, sum er gjørt til teirra.
Bøkur o.a. frálærutilfar
Áðrenn skúlaárið endar, hevur lærari í einstøku lærugreinini ábyrgdina av at savna inn allar bøkur o.a. frálærutilfar í lærugreinini, sum næmingar hava lænt frá skúlanum.
Brot á skilhaldsreglur
Skúlin kann seta tiltøk í verk móti teimum, sum bróta skilhaldsreglurnar á skúlanum. Tiltøk skulu vera í mun til brotið á reglurnar og kunnu fevna um:
- Námsfrøðiliga ábreiðslu og rættleiðing.
- At geva næmingi skrivliga ávaring.
- At nokta næmingi luttøku í ávísum virksemi og tiltøkum (t.d. veitslum).
- Fyribils at nokta næmingi luttøku í undirvísing, tó í mesta lagi 10 dagar samanlagt hvørt skúlaár. Fráveran verður skrásett.
- Burturvísing. Um næmingur fremur groft brot á skilhaldsreglurnar, t.d. harðskap og/ella herverk, kann næmingur verða burturvístur uttan ávaring.


c: text/html

text:
Jóhann Mortensen 15.05.2018 (18:55)
Nú rýkur Mexico…
Eftir uppskoti at broyta eina byggisamtykt í høvuðsstaðnum skulu aldargomlu bóndahúsini á Húsagarði og grøna økið millum R. C. Effersøesgtu og Oknavegin lúta
Jóhann Mortensen
Yvirskriftin ljóðar útlendskt, men so er ikki. Hon er um eini hús í Gundadali. Bóndahúsini á Eystara Húsagarði.
Havnar býráð hevur samtykt at broyta byggisamtyktina fyri eitt grønt øki fram við R. C. Effersøesgøtu. Í hesum lendi liggur eisini eitt av teimum heilt gomlu húsunum í høvuðsstaðnum. Tann eldri parturin av bóndahúsunum.
Orsøkin er, at Smyril Line ætlar at byggja eitt hotel. Í dag er hetta stykkið bæði sethúsa- og miðstaðarøki. Hetta skal broytast, so alt lendið verður miðstaðarøki.
Fluttur út um býin
Húsagarður lá í øldir á Húsabrúgv. Men í tríatiárunum var ovboðið hjá havnarfólki. Tað var ikki hóskiligt, at garður við fjósi og køsti lá miðskeiðis í Havnini. Tað luktaði. Bóndahúsini hjá Júst á Húsum vórðu tí flutt niðan í Gundadal í 1939. Har varð eisini, eftir tátíðarmeti, bygt nútímans fjós. Í Gundadali og har um vegir var jørð, sum lá til festið eins og ognarjørð. Gundadalur var tá langt oman fyri Havnarbý.
Húsagarður var upprunaliga eitt festi, men í 1674 varð garðurin býttur í Eystara- og Vestara- Húsagarðsfesti.
Í frálíku Havnar Søgu eftir Jens Paula Nolsøe og Kára Jespersen verður Húsagarður umrøddur í 1. bindi á síðunum 157 til 163.
Gudrun Rubeksen, sum var bóndadóttir á Húsagarði, segði mær einferð, at so vítt hon visti, var tann eldri parturin av bóndahúsunum smíðaður í 1600-árunum. Seinri er bygt upp í sethúsini á Húsagarði, sum hevði stóran týdning tann tíð tað var. Talað varð um Havnina og Húsagarð. Bringsnagøta var mark suðureftir og fýra marknasteinar ásettu, hvussu langt garðurin rakk.
Summi minnast óivað eina hending um ein marknastein. Hesin stóð, so vítt eg minnist, í Skansabrekkuni, men mátti lúta fyri vegagerð. Tá tók býráðslimurin, Kjartan Mohr, málið í egnar hendur. Hann flutti marknasteinin. Vist heim til sín sjálvs. Haldi, at nakrar reglur vórðu yrktar um hendingina – ”Vit eiga øll ein marknastein, tjingelingelingeling….”
Fornfrøðiligt ella søguligt virði?
Um eldri parturin á sethúsunum á Húsagarði í Gundadali hevur fornfrøðilig virði, veit eg ikki. Leik og lærd, eg havi umrøtt málið við, halda, at garðurin hevur søgulig virði. Fornfrøðingur hevur upplýst mær, at garðurin er ikki friðaður. Tað ber heldur ikki til at varðveita alt. Men.
Einaferð í fjørutiárunum ætlaðu menn at leggja veg úr Vágsbotni, runt Tinganes, og heima á Kongabrúnna. Húsini úti í Havn og kroysurnar á Reynið skuldu lúta fyri menningini. Høghús úr betongi skuldu byggjast í staðin.
Ætlanin varð ikki framd. Og tá komið var í sektiárini, skrivaði býráðið út eina arktektakapping um gamla býarpartin. Vinnari var Gunnar Hoydal saman við tveimum arkitektum. Nøkurlunda eftir tí leisti, hesir arkitektar stungu út í kortið, er Gamla Havnin skipað.
Gamla Havnin stórt virði
So seint sum fríggjakvøldið var eg leiðsøgumaður fyri nakrar íslendingar í Tinganesi, úti í Havn, á Reynagarði, Doktaragrund, Bakkahellu, Undir Kletti, í Gongini, á Húsabrúgv og Bryggjubakka. Áðrenn ein góðan bjór í kjallaranum í Dandastovu og ein góðan bita í tí hugnaligu matstovuni í Bartskerastovu.
Íslendingarnir vóru ovfarnir. Hildu tað vera fantastiskt, at havnarfólk hava megnað at varðveita gamla býarpartin so væl. Eisini høvdu tey fyrr um dagin bitið merki í, at Havnin hevði varðveitt fleiri grøn stykki og geirar.
Gunnar var býararkitektur í 25 ár. Eg tori at siga, at hann fekk skil á Havnina. Hann stýrdi væl eftir býarskipanini frá 1972. Dugdi at síggja, hvussu býurin kundi byggjast út á skilagóðan hátt, soleiðis at røttu funksjónirnar lógu á røttum stað.
Tilvildin ræður
Tað sama tykist ikki galda í dag. Nú virkar sum um, at tað verður drigið lut. Hava vit ein grønan blett her ella har, skal hann ikki liggja í friði. Men hvat skal so liggja har: banki, skúli, hotell, savn, læknamiðstøð, matstova, leikhús, politistøð ella kanska Setrið? Spurningurin er bara: Hvør er hepni vinnarin?
Ein grønan geira er eydnast at hava í friði – frá stykkinum hjá garðyrkismannnum, Torvaldi á Steinum, við Trapputrøðna, og niðan til Húsagarð. Men ikki leingi aftrat.
Havnarfólk yppa øksl.
– Tað kann ikki passa, at Mexico og hasin grøni teigurin eisini fer. Tú hevur mistikið teg. Útvarpið segði eitt øki við Oknaveg. Ikki R.C. Effersøesgøtu, hevur meira enn ein sagt. Snilt. Oknavegur er ókendi vegurin niðan til bankan, ið fyrr nevndist Føroya Banki.
Fólk vita ikki rættiliga, hvat málið snýr seg um. Heldur ikki allir býráðslimirnir. Uppskotið um at broyta byggisamtyktina lá frammi til 7. mai. Til henda dag bar eisini til at kæra. Men fólk tykjast líkasæl í politisku tilgongdini. Bara fá seta seg inn í slík viðurskifti. Og eru fólk líkasæl, kann mangt henda.
Eingin søgulig lýsing
Kenni enn ikki málsviðgerðina, og hvussu væl málið er lýst. Men eg loyvi mær at ivast í, um tann fornfrøðiligi ella tann søguligu spurningurin er umrøddur við atliti at Húsagarði og søgu garðsins. Hesir spurningar vóru í øllum førum ikki lýstir í tí skjalatilfari, sum lá alment frammi í Snarskivuni.
Tórshavnar býasavn er endurskipað. Hvat sigur Mentanarnevndin? Hevur Húsagarður savnssøguligan ella bara søguligan týdning?
Byggi- og býarskipananevndini hevur talað fyri at varðveita grøn øki í býnum. Heldur hon, at hesin grøni bletturin eisini skal lúta?
Hvat sigur Náttúru- og umhvørvisnevndin, nú fleiri inntriv verða gjørd í náttúruøki?
Og, er málið eitt friðingarmál? Um tað er eitt slíkt, er tað so lagt fyri friðingarmyndugleikan?
Í Kaldbak 14. mai 2018
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Skála
Bygdin Skála liggur við vestara arm á Skálafjørðinum.
Skála Skipasmiðja er størsta arbeiðsplássið á Skála. Her eru nógv skip í føroyska flotanum bygd. Harumframt verða nógvar umvælingar gjørdar á Skála Skipasmiðju, bæði føroysk og m.a. russisk skip verða umvæld á Skála.
Á hvørjum ári er bygdastevna á Skála, har fótbóltur og kapprógving eru ein týðandi partur av tiltøkunum.
Ovast í bygdini er ítróttarøki við ítróttarhøll og fótbóltsvølli.
Ein gongutúrur eftir bygdagøtuni millum Skála og Selatrað er verdur at royna.


text:
Nr. 1819-639
Endamßl: Luttakarar lŠra frß grundini at br˙ka OneNote og OneNote for Classes Ý Office 365.
Innihald: Skeii er břtt sundur Ý tveir partur.
Fyrri dagurin snřr seg um grundleggjandi f°rleikar Ý OneNote, mean seinni dagurin er um OneNote for Classes og tess m°guleikar Ý undirvÝsingini.
Skeissni: Skift verur millum upplegg, venjingar og bˇlkarbeii.
Mßlbˇlkur: LŠrarar.
F°rleikakr°v: Luttakarar mugu hava grundleggjandi telduf°rleika og kenna Outlook og OneDrive.
UndirvÝsing: Heini Nygaard og Tˇri SlŠttalÝ, rßgevar.
At hava vi: Teldu.


text:
Sunnudagin kl 15.00 er aftur dystur við Løkin, B36 kemur á vitjan. Talan er um nr 3 og 4 í Betri deildini, ið møtast sunnudagin. 2 lið sum bjóða toppinum av, tískil talar at fyri at vit fáa ein undirhaldandi dyst við Løkin sunnudagin.
Tørvur er á at øll sum er góð við NSÍ møta upp, og gera sítt til at stuðla okkara monnum sunnudagin. So latið okkum nú øll STANDA SAMAN UM NSÍ og møta upp og veruliga stuðla okkara monnum. Tit eru vælkomin at verða í gulum, tað riggar so væl 🙂
Koyr á NSÍ, og SAMAN STANDA VIT STERK!


text:
Mynd frá fyrra dystinum á Eiði, sum vit vunnu 4-1.
EB/Streymur omaná á Dungasandi
Eitt sera viknað 07 Vestur-lið tapti í dag mói EB/Streymi. Eftir hálvleikstøðuna 0-2, gjørdist endaliga úrslitið 1-4. Hørður Egilsson skoraði okkara mál.
Veðurlíkindini vóru ikki av teimum bestu í Sørvági í dag, og tað darvaði spælinum nakað. Tað týðningarmesta hesa tíðina, er tó at fáa nakrar dystir í beinini, og tað eyðnaðist hóast alt. Tó manglaðu Silas, Petur, Jón, Gilli, Martin og Sølvi, antin vegna skaða ella sjúku.
Gestirnir løgdu sera bragdliga fyri, og longu áðrenn 10 minuttir vóru leiktir, vóru teir á odda 2-0. Sundalagsmenn vóru eisini omaná tað mesta av fyrra hálvleiki.
Í øðrum hálvleiki eyðnaðist tað okkum at minka um munin, og við einum lítlum yvirtaki, høvdu vit eisini møguleikar at javna. Stutt fyri leiklok fingu EB/Streymur allíkavæl tvey mál afturat, og dysturin endaði sostatt 1-4.
Byrjanarliðið: Ivan Stojkovic; Jóannis á Steig, Ndende, Dann Fróðason, Fríði S. Joensen (Niels); Asbjørn Heðinsson, Høgni E. Nielsen; Martin H. Dam (Hørður), Teitur Olsen, Karl Weihe (Janus); Ken Fagerberg.
Eyka: Niels Mouritsen, Hørður Egilsson, Janus S. Samuelsen.
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
Eftir regn í allan dag, slítur í. Tað er stilli. Vársólin, sum ikki sæst, men hómast onkustaðni langt burturi, hevur púra óvæntað skapt so mikið av hita, sum hóast eittsiffraður fær eina sjáldsama summarguvu at leggja seg um landið. Eina evarska løtu verður Eystnes sveipað í eitt tógvi av vatti.
So skolar av skýggjum norðanífrá. Fyri oyrunum eitt ljóðleyst drama. Hitin rullar eftir rygginum, út á hav og verður upploystur fram við sjóvarmálanum. Ikki eitt tjums at hoyra.
Seinastu hitaskýggini eru um at sleppa Nólsoynni, sum í somu løtu liggur í øðrum ljósi.
Seti eina aðra linsu fyri tólið, og av terrassuni er hetta úrslitið, púra uttan filtur og fotosjopp, sum eg hvørki eigi, ella dugi at brúka. Ivist í, um tað er eitt gott hugskot at læra seg at brúka, tá náttúran sjálv við umleypand veðri er so hárfínt retousjerandi, at tú stendur teg ikki at gera klárt og taka røttu myndina, fyrr enn alt er broytt, og so er pístr púra burtur. Bara ein lítil løta um áttatíðina í kvøld.


text:
Býráðsfundur 30. apríl 2018 kl. 17.00 (í Dagstovnininum í Rituvík)
Býráðslimir: Tórbjørn Jacobsen, Terje B. Vestergaard, Helgi Lamhauge Petersen, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jonnhild Reynholdsdóttir, Jóhan Vest, Kristian Gaardbo og Selinda í Heiðunum
Varalimur: Sæunn Ó. Hansen
Ikki møtt: Kári E. Jacobsen
36/18: Ársroknskapurin hjá Runavíkar kommunu fyri 2017
-Fíggjarnevndin mælir til at góðkenna ársroknskapin hjá Runavíkar kommunu fyri 2017, sum Sp/f Januar og Sp/f Grannskoðarastovan hava grannskoðað.
-Býráðið hevur á fundi 30/4-2018 samtykt at taka undir við tilmælinum frá fíggjarnevndini.
37/18: Umsókn um byggiloyvi til skúr við bátahylin í Søldarfirði.
Sp/f Katrin søkir um loyvi at byggja ein goymsluskúr í samband við bát við bátahylin í Søldarfirði.
-Vinnu- og havnarnevndin mælir til at játta umsóknini samb. Tekningum dagf. Í oktober 2016. Umsøkjarin rindar fyri útgrevstur, møguligari spreinging og stuðlamúri.
-Býráðið hevur á fundi 30/4-2018 samtykt at taka undir við tilmælinum frá Vinnu- og havnarnevndini.
38/18: Atløgubryggja á vesturíðuni í bátahylinum á Glyvrum.
Tekniska deild hevur gjørt uppskot til atløgubryggju og mælir til at støða verður tikin til projekt og fígging av hesum.
-Vinnu- og havnarnevndin mælir til at biðja um tilboð uppá at gera arbeiðið.
-Býráðið hevur á fundi 30/4-2018 samtykt at taka undir við tilmælinum frá Vinnu- og havnarnevndini.
39/18: Uppskot um at brúka grótið úr tunnlinum til útbygging av havnarlagnum á Skála.
Hans J. Johannesen, býráðslimur setir fram uppskot til býráðið um, at tunnilsgrótið, sum ætlandi skal brúkast til oljukajina, ístaðin verður brúkt til útbygging av havnarlagnum á Skála og at útfyllingin av oljukajini verður útsett til seinni.
-Vinnu- og havarnevndin er kunnað um málið, sum verður lagt fyri býráðið til viðgerðar.
-Býráðið hevur á fundi 30/4-2018 samtykt at beina málið aftur í Vinnu- og havnarnevndina.
40/18: Umsókn um byggiloyvi til íbúðarbygging á Skála.
Umsókn um byggiloyvi til at byggja 18 íbúðir á 64 m2 Úti á Fløtum á Skála á matr. nr. 253n, 253o, 253p og at leggja geiran millum 253n og 253o afturat grundstykkinum.
Tekniska deild mælir til at ganga umsóknini á møti og at ætlanin verður send grannunum til hoyringar í 3 vikur.
-Byggi- og býarskipanarnevndin mælir til at taka undir við tilmælinum frá Teknisku deild.
-Býráðið hevur á fundi 30/4-2018 samtykt at taka undir við tilmælinum frá Byggi- og býarskipanarnevndini.
41/18: Serstøk byggisamtykt í samband við bygging av nýggjari kirkju á Glyvrum.
Tekniska deild hevur gjørt uppskot til sersamtykt fyri økið, har nýggj kirkja skal byggjast á Glyvrum.
-Byggi- og býarskipanarnevndin mælir til at taka undir við uppskotinum til sersamtykt og at málið verður sent til grannahoyring hjá eigarunum frá matr. nr. 52 Glyvra bygd og suður til matr. nr. 74 á báðum síðum av Glyvravegi.
-Býráðið hevur á fundi 30/4-2018 samtykt at taka undir við tilmælinum frá Byggi- og býarskipanarnevndini.
42/18: Meting av barnaansingartørvinum í 2018
Trivnaðardeildin mælir til at bráfangis ansingartørvurin áðrenn summarferiuna verður loystur við uppnormering av dagrøkt og dagstovnum við 8 plássum og somuleiðis at fyrireika eina nýggja vøggustovu í Skúlanum í Søldarfirði fyri at loysa ansingartørvin eftir summarfrítíðina.
Kostnaðarmeting av uppnormeringini fyri restina av árinum er mett at verða uml. 100.000 kr. til íløgur og 630.000 til rakstur.
-Trivnaðarnevndin mælir til at nøkta ansingartørvin í ár smb. uppskotinum frá Trivnaðardeildini.
-Býráðið hevur á fundi 30/4-2018 samtykt at taka undir við tilmælinum frá Trivnaðarnevndini um at nøkta ansingartørvin og at 100.000 kr verða brúktar til nýggja vøggustovu burtur av samtyktu íløgujáttanini til barnaansingarstovnar RS 351.
43/18: Ársroknskapurin hjá Skálafjarðar kommunala Sløkkiliði fyri 2017
-Fíggjarnevndin mælir til at góðkenna ársroknskapin hjá Skálafjarðar kommunala Sløkkiliði fyri 2017.
-Býráðið hevur á fundi 30/4-2018 samtykt at taka undir við tilmælinum frá fíggjarnevndini.


text:
Umgyrdur av leinkjum var Tinghúsvøllurin í dag avtakin við hjartablómum. Tað vóru pedagogarnir í verkfalli, sum høvdu gróðursett litaðu hjørtuni eina løtu á middegi. Vakurt, sum tá amerikanskir studentar stungu blómur í byrsumunnarnar hjá tjóðarhirðini framman fyri Pentagon í 1967 og kinverskir studentar steðgaðu rullandi stríðsvognum á Himmalska Friðartorginum í 1989. Ikki var tað sørt at mær rann til hugs mjúkt revsandi sangin hjá C.V.Jørgensen um bumbumannin í S-toginum, sum í maktpolitiska spælinum droymur um blómur og kanónir:
Sidder på en bombe i et S-tog
& drømmer mig tilbage til dengang i de
ligeglade tressere hvor blomster var symboler
på de samme ting som bomber er idag
Nú vænti eg ikki at pedagogarnir fara at kasta bumbur á Vaglinum, men blómur kunnu verða eins sterkar. Flower Power, sum tey søgdu í skugganum av Vjetnamkrígnum. Og ikki minst herðrópið Information Wants to be Free.
Síðani er so mangt hent. Stættarsamfelagið við sterkum og veikum, býttum og klókum, lág- og háløntum er staðfest og sjónligt sum aldri áður. Sjálvt hin skilagóða Katrin Petersen kann ikki halda sær í Degi & Viku og letur tríggjar streykandi pedagogar tosa í eyst, vest og sunnan, so tær standa eftir sum býttar og óskipaðar. Klikkaðar. Sig mær, hvat høvdu tríggir búskapar- og løgfrøðingar sagt í somu støðu, fingu teir so idiotiskar spurningar og vórðu kliptir so idiotiskt saman? Og er tað nakrantíð hent? Nei, ha? Tí teir eru untouchable og dálka hvørki fingrar ella stiletthælar á Vaglinum ein illfýsnan verkfalsdag. Teir eru betri í øgni við valdið enn so. Ein serføroysk valdsskipan, har sjálvt internetbrúkið er óloysiliga knýtt at tínari inntøku, sum ein Gallupkanning vísti í vikuni. Jú, summi eru lægri enn onnur. Semjan um stættarsamfelagið er aldri nærri, greiðari og sterkari enn í dag. Tað eru bæði Asta og Traðarmaðurin vitni til á Vaglinum í hesum tíðum.


text:
Tá vit komu til Las Vegas 16. september varð filmurin Drive frumsýndur í biografunum. Ikki bara einum, men 2886 amerikanskum biografum. Og seinni í einum føroyskum, Havnar Bio. Hóast meir enn ein millión amerikanskir biografgangarar nýttu høvið at síggja filmin fyrsta vikuskiftið, høvdu vit annað at gera í Las Vegas. Men vit høvdu lagt til merkis flotta og tølandi brellbitan, trailaran, sum á størstu sjónvarpsrásunum lýsti filmin Drive við Ryan Gosling, omanfyri, í høvuðsleiklutinum.
Heimafturkomin havi eg sæð filmin.
Nú er tað so at Drive er ikki ein hvør sum helst filmur. Hetta er nýggjasti filmur hjá danska Nicolas Winding Refn (f.1970), ið varð kosin besti leikstjóri í Cannes í ár. Men hann hevur eisini harðrendu Pusher filmarnar í viðførinum. Og nýggi filmurin skrivar seg inn í eina røð av filmum um skjóttgangandi bilar á nátt, Gone in 60 Seconds frá 1974, sum Nicolas Cage gjørdi umaftur í 2000, The Fast and the Furious við Vin Diesel í 2001 og sum á sætta sinni fer at koyra á okkara náttarleiðum í 2013. Men hesin filmur, Drive, fer nógv radikalari til verka enn hesir innantómu rasarafilmar, nevndir omanfyri. Drive leitar til hálvthundrað ára gomlu film-noir sjangruna við asfalti og neon á nátt, nemur við Taxi Driver (1976) og leggur seg síðani trygt í hjólfarið hjá Steve McQueen í Bullitt (1968).
Meistarligt, bæði sum pastisja og sum sjálvstøðugur filmur.
Men tað er ikki bara sum at siga tað at vera biografgangari, skulu allar slúsur latast upp og allir tørvir nøktast, tá bilettin er loyst.
Gamaní, kann áðurnevndi brellbiti tykjast boða frá einum action filmi av skjóta slagnum sum The Fast and The Furious. Men klippirútman í filminum ber boð um eina aðra mentan og eitt annað stev enn í Hollywood. Hóast tikin har, er hetta ein evropeiskur filmur, seigur, myrkur, men eisini blóðdryppandi, sum í grindadrápi í slow motion. Og kanst tú, kæri lesari, hugsa tær eitt stiliserað grindadráp, avgreitt í einum gjøgnumskygdum elevatori, ja so eru vit á visuellari bylgjulongd. Vit nema við fagurfrøði, sum ikki er til amerikanska morgunmatarborðið.
Júst hetta fall eini kvinnu, Sarah Deming, fyri bróstið. Eftir at hava sæð brellbitan, loysti hon bilett og fór í biografin í Michigan at síggja Drive. Men filmurin líktist ikki The Fast and the Furious.
Tí fór hon til sakføraran at melda filmin. Filmsleigufelagið hjá Refn, FilmDistrict, hevur fingið at vita at tey: ‘promoted the film Drive as very similar to the Fast and Furious, or similar, series of movies’. Framhaldandi verður í ákæruritinum sagt at ‘Drive bore very little similarity to a chase, or race action film… having very little driving in the motion picture." Síðani tekur ákæran upp rasismu og staðfestur: "Drive was a motion picture that substantially contained extreme gratuitous defamatory dehumanizing racism directed against members of the Jewish faith, and thereby promoted criminal violence against members of the Jewish faith.’
Hesir eru sterkir streingir at sláa á. Síðani fyrstu Hollywoodfilmar birtu ljós í biografmyrkrinum, hava jødar, no offence, staðið stinnir, tað veri seg sum íleggjarar, framleiðarar, leikstjórar, leikarar og ummælarar. Og jú, onkrir brotsmenn eru jødar í filminum Drive. Hin ringasti, Ron Perlman, er eisini jødi in real life. Men skal tað vera nakað, ið er revsivert í hesum filmi, er tað tónleikurin. Hann er eitt ripp off úr øllum David Lynch filmum, serliga Fire Walk With Me um Lauru Palmer frá Twin Peaks. Tá átti Angelo Badalamenti allan tónleikin. Men í hesum filmi er tað Cliff Martinez, ið eigur meinlíka tónleikin.
Rotten Tomatoes, sum ummælir film eftir einum stiga, har 100 er fullkomið, gevur Drive 93 stig. So kanska er rættarmálið besta lýsingarherðferð í nýggjari filmssøgu.
Næsti filmur hjá Refn eitir Only God forgives við sama høvuðsleikara, Ryan Gosling, sum kick boksari í Bangkok. Enjoy!


text:
Greinar og kronikkir
Brynhild Thomsen: Eitt leinkið til brot um tilfeingisrentu
Útvarpstíðindi 28.06.2014 - 18:00
Óli Breckmann stýrir kjaki á Rás 2: Um búskaparráðsfrágreiðingina frá heysti 2014
Jørn Astrup Hansen: Reguleringens rationale
Grein í Sosialinum tann 26. august 2008
Róar Akralíð: Gjógvin í samfelagnum verður størri
Grein í Dimmalætting og Sosialinum tann 23. mei 2007
Jørn Astrup Hansen: Færøerne - fra planøkonomi til markedsøkonomi
Grein í Samfundsøkonomen 2007:1
Jørn Astrup Hansen: Boligbeskatning
Grein í Dimmalætting og Sosialinum tann 20. november 2006
Jóannes Jacobsen: Uppskot Búskaparráðsins um uppboðssølu av fiskidøgum
Grein í Dimmalætting tann 6. oktober 2005
Jóannes Jacobsen: Tilfeingisgjøld
Grein í Dimmalætting og Sosialinum tann 16. septembur 2005
Jóannes Jacobsen: Rækjuflotin og pensionistarnir
Grein í Dimmalætting og Sosialinum tann 13. mei 2004
Jóannes Jacobsen: Lønarsteðgur er fupp
Grein í Dimmalætting tann 18. januar 2004
Jóannes Jacobsen: Búskaparráðið og »búskaparligi veruleikin«
Grein í Dimmalætting og Sosialinum tann 8. januar 2004
Hermann Oskarsson: Eitt rangvørgt nýggjársynski
Grein í Dimmalætting og Sosialinum tann 7. januar 2004
Jóannes Jacobsen: Que sera, sera
Grein í Dimmalætting og Sosialinum tann 16. oktober 2003
Hermann Oskarsson: Útflutningsvinnan í nýggja árinum
Grein í Dimmalætting og Sosialinum tann 6. januar 2003
Hermann Oskarsson: Nýggj vitan áðrenn nýggja kanning
Grein í Dimmalætting og Sosialinum tann 28. oktober 2002
Jóannes Jacobsen: Fiskidagauppboðssølan einaferð enn
Grein í Dimmalætting og Sosialinum tann 27. juni 2002
Jóannes Jacobsen: Atgongd til haruhagar og aðrir tankar um fiskiloyvir
Grein í Dimmalætting og Sosialinum tann 18. desembur 2001
Jóannes Jacobsen: Paradís ella oyðimørk?
Grein í Dimmalætting tann 14. juni 2001
Jóannes Jacobsen: Alivinnan og antitrust
Grein í Dimmalætting og Sosialinum tann 23. januar 2001
Jóannes Jacobsen og Hermann Oskarsson: Tilfeingispolitikkurin er órættvísur og darvar búskaparumhvørvinum
Grein í Dimmalætting og Sosialinum tann 19. septembur 2000


text:
Stuðul til lestur uttanlands
Hvør kann fáa stuðul til lestur uttanlands?
Stuðul til lestur uttanlands - t.d. til skiftislesandi - verður eftir umsókn veittur teimum, ið eru lestrarvirkin og lúka treytirnar fyri fáa stuðul í Føroyum, og hava búð í Føroyum í minsta lagi:
- tvey av teimum síðstu trimum árunum beint undan lestrarbyrjan, ella
- helvtina av lívinum áðrenn lestrarbyrjan
Trýst á leinkini til høgru fyri at lesa um ymiskar møguleikar fyri stuðli til lestur ella skiftislestur uttanlands.
Les annars meira um møguleikar fyri skiftislestri HER.
Ynskir tú at tosa við onkran um møguleikarnar fyri skiftislestri og at fáa góð ráð í hesum sambandi, set teg í samband við Altjóða Skrivstovuna.


text:
Tórshavnar kommuna hevur tveir norðurlendskar vinabýir, og ein norðurlendskan og ein skotskan samstarvsbý. Umframt er Tórshavnar kommuna við í norðurlendska høvuðsstaðarsamstarvinum.
Vinabýir kommununnar eru Nuuk í Grønlandi og Reykjavík í Íslandi. Hetta vinabýarsamstarv fatar serliga um vinnulív og mentan. At menna hetta samstarv er settur á stovn Grunnurin Nuuk-Reykjavík-Tórshavn.
Tórshavn hevur tveir samstarvsbýir, sum eru Stavanger í Noreg og Aberdeen í Skotlandi. Hetta samstarvið fatar somuleiðis serliga um vinnulív og mentan.
Tórshavnar kommuna er eisini við í norðurlendska høvuðsstaðarsamstarvinum, sum umfatar høvuðsstaðirnar Nuuk, Reykjavík, København, Oslo, Stockholm, Mariehamn og Helsinki. Regluliga verða ráðstevnur hildnar, har viðurskifti, sum býirnir hava til felags og samstarva um, verða viðgjørd.


text:
NM kappingin fyri skúlaungdóm endaði í dag.
Tað eydnaðist ikki okkara telvarum at røkka heiðursmerkjaplássunum, men tað var ikki tó ikki so langt frá hjá Luitjen Akselsson Apol, ið varð besti føroyingurin við 3,5 stigum.
Í bólki A gjørdust Silas Eyðsteinsson og Høgni Egilstoft Nielsen javnir við hvør sínum 3 stigum, ið rukku til 6. og 7. pláss. Teir telvaðu bæði síni talv jøvn í dag.
Endaliga støðan í bólki A:
Í bólki B fekk Janus Skaale 1,5 stig, og endaði á 10. plássi, meðan Kaj Olsen endaði á 12. plássi, við ongum stigi. Teir taptu báðir bæði síni talv í dag.
Endaliga støðan í bólki B:
Í bólki C fekk Leif Reinert Fjallheim 2 stig og endaði á 10. plássi. Suni Í Horni Nielsen endaði á 12. plássi við ongum stigi. Leif vann fyrra talvið í dag, og tapti tað seinna, meðan Suni tapti bæði síni.
Endaliga støðan í bólki C:
Í bólki D fekk Jón I Horni Nielsen 2,5 stig, ið rakk til eitt 7. pláss. Jón vann fyrra talvið í dag, meðan hann tapti tað seinna. Benjamin Reinert Fjallheim, ið annars fekk eina góða byrjan uppá kappingina, tapti bæði síni talv í dag, endaði við sínum 2 stigum á 10. plássi.
Endaliga støðan í bólki D:
Í bólki E endaði Luitjen Akselsson Apol við sínum 3,5 stigum á einum 5. plássi, einans 0,5 stig aftanfyri nr. 3 í bólkinum. Lutitjen hevði ein góðan endaspurt og vann bæði síni talv í dag.
Elias Petersen tapti bæði síni talv í dag og endaði á 12. plássi við 0,5 stigum.
Endaliga støðan í bólki E:
Í kappingini landanna millum gjørdist endaliga støðan hendan:
1. Norra, 35,5 stig
2. Ísland, 33 stig
3. Finnland, 32,5 stig
4 .Svøríki, 31 stig
5. Danmark, 30 stig
6. Føroyar, 18 stig
Myndir, talv o.a. sæst á heimasíðuni http://ungdom2017.nordisksjakk.no/ (USF/Kristoffer Gressli)


text: Bergur Djurhuus Hansen heldur fyrilestur um K.O. Viderø og ritverk hansara á Sands Bókasavni í kvøld klokkan 19.30. Bergur Djurhuus Hansen er útbúgvin cand.mag. í bókmentasøgu og søgu á universitetinum í Århus. Hann hevur undirvíst á Føroya Studentaskúla og HF-skeiði í Hoydølum og á Føroyamálsdeildini á Fróðskaparsetri Føroya. Í 2012 var hann settur í granskingar- og undirvísingarstarv á Føroyamálsdeildini. Í løtuni arbeiðir hann við phd-ritgerð um ferðafrásagnirnar hjá. K.O. Viderø. Fyrilesturin tekur støði í arbeiðinum við phd-ritgerðini.


text:
Í morgin verður Phd. verja hjá Heina í Skorðini. Ritgerðin snýr seg um samanbrestin ímillum religión øðrumegin og talufrælsi hinumegin.
Í morgin fríggjadagin 24. november verður Phd. verja í søgu- og samfelagsdeildini hjá Fróskaparsetrinum á Jónas Broncks gøtu 25. Tað er Heini í Skorðini, ið hevur skrivað ritgerð um samanbrestin ímillum religión øðrumegin og talufrælsi hinumegin.
Á heimasíðuni hjá setrinum stendur hetta:
Heini arbeiddi í fólkatinginum á Christiansborg í 2005, tá 12 tekningar av profetinum Muhammed tveitti Danmark út í størstu uttanríkispolitisku kreppuna í nýggjari tíð. Og tá hann nøkur ár seinni var í starvsvenjing á donsku sendistovuni í Ísrael, upplivdi hann eisini stórar mótmælisgongur ímóti Danmark og tekningunum í Jyllandspostinum. Kjakið um tekningarnar avdúkaði eisini, at vesturheimurin sjálvur er í tvíningum um, hvar mørkini fyri talufrælsinum skulu vera. Í 2015 lupu yvirgangsmenn á franska satirublaðið Charlie Hebdo og drupu 12 fólk við teirri grundgeving, at blaðið hevði speirikið profetin Muhammed. Eftir álopið fóru alskyns statsleiðarar til París at luttaka á stórari mótmælisgongu til frama fyri talufrælsið.
Men rætturin til at samskifta frítt um átrúnað er sera avmarkaður í nógvum londum kring heimin, serliga í tí muslimska heiminum, men eisini uttanfyri tann muslimska heimin í Asia, Afrika og Suðuramerika. Borgarar, sum finnast at ráðandi átrúnaðarligum virðum, kunnu risikera bót, fongsul, tortur og deyðadóm. Og hóast tey allar flestu evropeisku londini hava strikað lóggávu ímóti blasfemiskari talu, hava tey samtykt lóggávu ímóti haturstalu fyri at verja religiøsar minnilutar.
Seinnu árini hevur samanbresturin ímillum talufrælsið øðrumegin og religiøsar kenslur hinumegin elvt til politiskt stríð í ST. Øðrumegin eru tey londini, sum arbeiða fyri nýggjari altjóða lóggávu ímóti blasfemiskari ella religiónskritiskari talu. Hinumegin eru tey londini, sum halda, at religiónskritikkur er ein mannarættur samsvarandi altjóða lóg. Hetta er eitt stríð um at áseta altjóða mørkini fyri talufrælsinum, tá talan er um átrúnað.
Seinastu trý árini hevur Heini í Skorini fylgt hesum stríðnum í ST, og í summar vardi hann sína ph.d.-ritgerð á King’s College London, Department of War Studies. Hann hevur luttikið á fundum í Geneve og í Saudi Arabia, og hann hevur gjørt samrøður við 25 diplomatar úr USA, Evropa, Afrika, Miðeystri og Suðureysturasia. Framløgan fríggjadagin kl. 14 verður á veghæddini á Søgu- og Samfelagsdeildini í Jónas Broncks gøtu 25. Eftir framløguna verður høvi at seta spurningar og fáa ein drekkamunn.


text:
Uppihaldshjálp vegna sjúku
Uppihaldshjálp vegna sjúku kanst tú søkja um at fáa, um tú ongan annan møguleika hevur fyri at forsyrgja tær og tínum.
Tú kanst søkja um fyribils uppihaldshjálp um fylgjandi treytir eru loknar:
- um tú hevur verið fyri eini almannahending so sum sjúku, barnsburði, samlívssliti, vantandi arbeiðsmøguleikum ella øðrum
broytingum
- um tú ikki eigur ogn av týdningi, ið kann nýtast til at nøkta fíggjarliga tørvin
- um tú ert búsitandi í Føroyum
- um tú ert eldri enn 18 ár
- um tú ert undir 18 ár, við barn og mett verður, at 8 vikur eru til barnsburðin
- um tú ert undir 18 ár og gift/-ur
Fyribils uppihaldshjálp verður bert veitt, um aðrir møguleikar at útvega sær til uppihald og fastar útreiðslur ikki eru til staðar.
Áðrenn fyribils uppihaldshjálp kemur til dømis:
- veiting frá Arbeiðsloysisskipanini
- veiting eftir sjúkradagpeningalógini
- veiting frá Lønjavningarstovuni
- veiting frá Vanlukkutryggingini
- inntøka hjá hjúnafelaga
- hjúnafelagagjald
- rentu- og leiguinntøka
- avlopsskattur
- frítíðarpeningur
- pensjón
Finn umsóknarblað til uppihaldshjálp her
Dagført tann 03-09-2013


text:
Sorgarætlan
Sorgarætlan:
At minnast til í øllum støðum:
Innanhýsis kunning: hvat er hent?, hvat fer at henda?, og hvussu gera vit?: Kunning skal verða stutt og greið á skrift, umframt kunna munnligt til øll.
Sálarhjálp: leiðarin tilkallar sálarfrøðing. Starvsfólk samlast eftir arbeiði
Kunning til foreldur:
Eitt bræv verður sent til øll foreldur, kunnaði um hvat er hent, og hvat fer at henda: vit tosa við børnini, vit fara til jarðarferð, evt er stovnurin stongdur ella eru bert avloysara inni.
Umráðandi at kunna um, at vit tosa við børnini um støðuna eftir teirra aldursstigi – og at børnini kunnu fáa evt reaktiónur.


text:
Sverri Egholm
18.04.2018 - 20:55
Tíðindi > Vinna & Tøkni > Samskifti
Lagt er upp til eitt lítið kríggj á telemarknaðinum aftur. Tað er viðhvørt, at annar veitarin kemur við onkrari nýggjari tænastu ella setur prísin niður á einari aðrari, og so byrjar eitt lítið kríggj. Eitt kríggj, sum sjálvsagt er gott fyri kundarnar.
Seinnapartin kunngjørdi televeitarin Hey nýggjar tænastur. Nú ber til at goyma óbrúkt data til næsta mánað. Tey nevna tað datarull, og tað merkir, at um tú bara brúkti helvtina av tínum gitabeitum í einum mánað, so rulla tey yvir á næsta mánaðin.
- Vit halda, at kundin eigur tað, sum hann hevur goldið fyri. Tí hava vit ment hendan møguleika, so tú fært títt óbrúkta data við inn í næsta mánað, sigur Rói B. Poulsen, privatkundaleiðari hjá Hey í tíðindaskrivi.
Eisini verður lagt upp til, at fólk bjóða øðrum at skifta til Hey. Fyri hvønn, sum ein bjóðar við, fáa báðir partar 4GB afturat síni vanligu nýtslu - um móttakarin tekur av tilboðnum, væl at merkja.
Umframt tað, er nýggjur tænastudepil settur upp, so kundar fáa einfalt yvirlit yvir teirra nýtslur og tænastur. At síggja til eru prísirnir ikki lækkaðir, men heimasíðan er sett einfaldari upp og ein komandi kundi hevur betri yvirlit yvir hvat júst hansara tørvur kostar.
Tað ganga helst ikki nógvar dagar, so kemur Ver (Føroya Tele) við onkrum mótspæli, so teirra kundar eisini fáa ávísar fyrimunir. Soleiðis hevur tað í øllum førum verið seinastu árini.
Les eisini: Hey fremur nýbrot innan føroyskt telefoni


text:
Vegleiðandi mannagongd fyri at søkja um loyvi at byggja
Um tygum hava ætlanir um at byggja eitthvørt, tað veri seg sethús, uppíbygging, bilhús, hjall, garð, ella broyta verandi ogn munandi, krevst skrivligt byggiloyvi frá kommununi.
Umsøkjari kann, um hann hevur ogna sær grundstykki, og hevur eina greiða ætlan um byggingina, og útvega tekningar og aðrar viðkomandi upplysingar, søkja beinleiðis um byggiloyvi.
Viðhvørt kann tað vera skilagott fyrst at grava út (tað kann vera soleiðis, at ein fær í boði grót, ella aðrar orsøkir eru til tað), tá kann ein fyrst søkja um graviloyvi, sum fyriskrivað niðanfyri.
1. Skrivlig umsókn dagfest og undurskrivað frá eigara av viðkomandi ogn.
2. Skitsa av húsinum, dagfest og undurskrivað, skal fyriliggja, sum greitt vísur skap, vídd og hædd ( t.v.s. síður og endar ), so byggivaldið kann fáa eina fatan av húsinum.
Annars verður víst til byggisamtykt fyri Nes kommunu.
Gevi gætur
Eru munandi broytingar frá innsendu tekningum til graviloyvi, og teimum tekningum í umsóknini til endaligt byggiloyvi, kann byggivaldið áleggja eigaranum at broyta byggihædd, planeringshædd, ella byggilinju v.m.
Til tykkara kunning, so er tað skilagott at boða frá hjá Føroya Tele, og SEV og biðja um avlurting av møguligum leiðingum, áðrenn útgrevsturin byrjar. – Tað er ókeypis.
Eru spurningar, kann ringjast til
Teknisku deild tlf. 56 50 01
Teldupost aksel@nes.fo


text:
Niels Petersen
13.02.2017 - 22:39
Ítróttur > Ítróttur > Fótbóltur
Venjarafelag Føroya (VFF) hevur seinastu árini skipað fyri einari fótbóltskapping fyri fremstu liðini í Føroyum, sum eitt slag av upphitingarkapping undan byrjanini av landskappingini. Í ár verður kappingin leygardagin 18. februar, og spælt verður, sum vant, í Gundadali.
Liðini sum hava boðað frá luttøku eru Suðuroyarliðið, KÍ, HB, 07 Vestur, Giza Hoyvík, NSÍ, EB/Streymur, B68, B36 og ÍF.
Spælt verður í tveimum bólkum, og kappingin byrjar klokkan 13:00. Finalan byrjar klokkan17:45.
Spælt verður á øllum trimum vallunum í Gundadali, bæði ovara, niðara og á Tórsvølli.
Í Bólki 1 spæla hesi lið:
NSÍ
B36
ÍF
EB/Streymur
B68
Í Bólki 2 spæla hesi:
Suðuroyarliðið
KÍ
HB
07 Vestur
Giza Hoyvík
Landskappingin byrjar sunnudagin 12. mars.


text:
Sáttligari vøkstur í lønargjaldingunum
vinna17-05-2017 - 08:53 - Jóanis Nielsen
Í apríl vóru lønargjaldingarnar, árstíðarjavnað, 726 milliónir. Hetta er annar mánaðurin á rað, at lønirnar minka, men minkingin er í mun til, at í februar vóru lønirnar tær hægstu nakrantíð. Samanborið við í fjør eru lønirnar sum heild hægri í ár.
Tað hevur verið veksandi útgjald av lønum nú í eitt fýra ára tíðarskeið. Frá vári 2013 til í dag hevur framgongdin sveiggjað frá nærum ongari til stóra framgongd hvønn mánað. Í løtuni er lønarvøksturin meira sáttligur, ein kann siga at talan er um miðal vøkstur, og at gongdin er hóvligari nú, enn hon hevur verið undanfarna ár.
Higartil í ár er vøksturin lægri enn undanfarnu tvey árini
Lønirnar eftir vinnugrein eru ikki árstíðarjavnaðar, so her verður árið higartil samanborið við sama tíðarskeið árini frammanundan.
Higartil í ár eru lønirnar 2.870 milliónir, 119 fleiri enn sama tíðarskeið í fjør. Framgongdin er 4,3%. Undanfarnu tvey ár hevur lønarvøksturin fyrstu fýra mánaðirnar verið yvir 7%, so í ár er vøksturin væl lægri. Verður hugt yvir eitt longri tíðarskeið, so er 4,3 vøkstur tó ein vøkstur sum er á heilt góðari leið.
Byggivinna o.o. tilvirking er tann minsta av teimum høvuðsvinnugreinunum, men higartil í ár hevur byggivinnan havt størsta vøksturin, bæði í lutfalli og í krónum. Byggivinnan hevur higartil í ár útgoldið 386 milliónir í lønum, 39 fleiri enn í fjør, vøksturin er 11,2%.
Tænastuvinnurnar, bæði tær privatu og tær almennu, hava eina javna gongd, og er vøksturin higartil í ár millum 3,4 og 4,5%. Í báðum førum er talan um heilt fittan vøkstur í vinnugreinum, sum annars sveiggja lítið frá ári til árs.
Fiski- og alivinnan hevur at kalla ongan vøkstur í ár. Fram til apríl vøru lønirnar í fiski- og alivinnu 601 mió. kr., 9 fleiri enn í fjør. Framgongdin er 1,5%. Hetta er í fullkomnari andsøgn til undanfarnu tvey árini, tá vøksturin fyrstu fýra mánaðirnar var um 20%.
Hýrurnar argaðu í apríl
Lønirnar, skipaðar í vinnugreinar, vísa, at higartil í ár er meira útgoldið í flestu vinnugreinum, men nakrar vinnugreinar hava afturgongd, millum annað fiskiskapur.
Alivinnan hevur í ár eina sera stóra framgongd, higartil í ár eru útgoldnar 119 milliónir, 21 fleiri enn í fjør og framgongdin er eisini 21 í %. Við hesum stóra vøkstri er alivinnan fyri fyrstu ferð farin framum fiskavøruídnaðin, sum higartil í ár hevur útgoldið 118 milliónir, 8 fleiri enn í fjør. Framgongdin, sum er trivalig, er 6,8%.
Stóra vinnugreinin fiskiskapur, har tey sum vinna sær hýru eru í, hevur afturgongd í ár. Higartil í ár hava hýrurnar verið 342 milliónir, 16 færri enn í fjør, tá tær vóru 358 milliónir. Afturgongdin er 4,3%.
Fiskiskapurin hevur seinastu árini verið fyri broytingum. Fyrr var virksemi eftir árskiftið nakað minni enn restina av árinum, men seinastu tvey árini hevur veiða eftir uppisjóvarfiski broytt hetta. Nú verður nógv meira útgoldið av hýru fyrstu fýra mánaðirnar, og er hetta eisini orsøkin til at vøksturin undanfarin tvey ár hevur táttað í 20%. Í ár hava hýrurnar verði áleið tær somu frá januar til mars, men april argar. Í fjør var apríl heilt óvanliga góður, meðan apríl í ár so, sum hann plagar. Hetta ger, at hýrurnar, sum fyrstu 3 mánaðirnar í ár vóru hægri, nú eru lægri. Enn er tó alt ov tíðliga at siga, hvussu árið fer at hilnast.
Dagførd og útgreinað hagtøl um lønargjaldingarnar eru at finna í hagtalsgrunninum her.
Stutt um árstíðarjavning og trendin
Árstíðarjavnað tøl eru reinsað fyri árstíðaravvik, sum t.d. afturvendandi sveiggið í virkseminum millum vár og summar, heyst og vetur. Hetta merkir, at til ber at hyggja eftir gongdini mánað fyri mánað, uttan at samanberingin verður órógvað av regluligum sveiggjum millum árstíðirnar.
Í trendinum er harumframt lagt upp fyri øðrum óreglusemi í mánaðarligu tølunum, og tá sæst tann undirliggjandi langtíðargongdin í lønunum.
Til ber at lesa meira um árstíðarjavning her:


text:
Sølutorgið liggur "downtown" í Fuglafirði.
Á sølutorginum verður eisini ein hugnalig café, har
gott kaffi og okkurt søtt fast til keyps.
Hvønn dag kl 15 verður sceneshow á pallinum
.
Luttakandi verða:
- VIMA - tógv og bundin pløgg
- HALLBERA - design bundin pløgg
- NAVIA - før. tógv
- FÍL (design pløgg)
- ELSA BECH - design pløgg
- HALLFRÍÐ - design bundin pløgg
- MBM - hvussu kunnu mjólkaúrdráttir brúkast
- SNÆLDAN - før. tógv og bundin pløgg
- LÁVUSARHÚS - handgjørd pløgg
- M.E.N. DESIGN - taskur og kópaskinn
- ALFA BÓKHANDIL -bindibøkur
- PI-GLAS - glaslist (bert leygardag)
- UNDIRGRUND - brúkslist úr gróti
- VERONICA ASKAM - makeup artist
- HARRIET OLAFSDÓTTIR - brúkslist og plakatir
- NO. 10 - brúkslist úr leiri
- MARKA - egið design taskur (fríggja- og leygardag)
- ELINSA - endurnýtslu brúkslutir
- SELBU Husflid A/S bindimynstur og tógv


text:
Visjón
Vit vilja vera mest virda røddin í samfelagnum, sum sjónliga varpar ljós á persónsvernd og við upplýsing virkar fyri, at allar persónsupplýsingar verða viðgjørdar í tráð við persónsupplýsingarlógina
Missión
Dátueftirlitið er ein óheftur fyrisitingarmyndugleiki, sum
- vegleiðir og ráðgevur borgarum, myndugleikum og fyritøkum um persónsupplysingarlógina, og
- hevur eftirlit við, at persónsupplýsingarlógin verður hildin
Virðir
Dygd
- Vit arbeiða óheft og professionelt. Vit veita eina dygdargóða tænastu, har dentur verður lagdur á eitt høgt fakligt støði
Nýhugsan
- Vit nema okkum nýggja vitan og eru slóðbrótandi. Vit hava innlit í nýggja tøkni og eru við í altjóða rákinum
Samstarv
- Vit vísa sínámillum virðing og álit og leggja dent á vegleiðing, ráðgeving og samskifti
Vit taka ábyrgd
- Vit virka til tess at gagna føroyska samfelagnum og raðfesta uppgávur og tilfeingi við skynsemi
Slagorð
Dátueftirlitið verjir tínar persónsupplýsingar


text:
Fyrsti stuðulin úr Sjúkrakassagrunninum
Nú ber til at søkja um stuðul úr Sjúkrakassagrunninum.
Áhugafeløg kunnu søkja um stuðul til upplýsandi og mennandi tiltøk og kanningarverkætlanir, sum kunnu menna heilsuøkið í Føroyum. Hesar umsóknir, ið eru fevndar av høvuðsøki 1, verða viðgjørdar av Granskingarráðnum, so hvørt tær verða móttiknar.
Verkætlanir undir høvuðsøki 1 kunnu millum annað fevna um upplýsandi átøk ella tilfar, onnur serlig átøk, ráðstevnur og smærri kanningarverkætlanir.
Til høvuðsøki 1 eru 4 milliónir kr. tøkar.
Eisini kunnu granskarar saman við stovni í Føroyum nú søkja um stuðul frá høvuðsøki 2, ið fevnir um gransking og menning innan fimm raðfest heilsuøkir.
Stuðul frá høvuðsøki 2 kann veitast til smærri verkætlanir, samstarvsverkætlanir, ph.d. verkætlanir og post.doc. verkætlanir.
Til høvuðsøki 2 eru 11,8 milliónir kr. tøkar.
Umsóknarfreistin fyri høvuðsøki 2 er 1. september kl. 12.
Lýsingar, umsóknarbløð og vegleiðing eru at finna her


text:
Grein: Jóannes Hansen/in.fo
Tvey umfør í Runavík Open 2017 eru á skrá í Løkshøll ídag. Telvararnir sessaðust longu klokkan níggju. Nú er sjeynda umfar, og klokkan 15 verður farið undir áttanda umfar. Níggjunda og síðsta umfar verður klokkan 14 í morgin.
Í gjár var tað av bestu føroysku telvarunum bara Høgni Egilstoft Nielsen, sum vann fulla úrtøku.
Bestu føroysku telvararnir hava nú telvað í altjóða kappingum í tríggjar vikur á rað, og kanska eru teir farnir at møðast.
Í gjár tapti John Rødgaard við hvítum ímóti GM Deep Sengupta (2587), sum hevur hægsta styrkistalið av øllum í hesi kappingini.
Rógvi Egilstoft Nielsen (2340) tapti við svørtum ímóti íslendinginu Simon Thorhallsson (2059), meðan tað eydnaðist Høgna Egilstoft Nielsen (2354) at vinna við hvítum ímóti WIM Fiona Steil-Antoni (2183).
Sjúrður Thorsteinsson (2190) telvar í morgun við svørtum ímóti IM Yi Xu (2465) úr Kina.
Í sjeynda umfari telvar Høgni Egilstoft Nielsen ímóti umkreinska stórmeistaranum Stanislav Savchenko (2479). Hann vann í fyrsta umfari og hevur síðani telvað remis fimm ferðir á rað.
Í fjør vann íslendingurin IM Guðmundur Kjartansson (2435) Runavík Open. Nú er hann ein av tveimum, sum eru á odda við fimm stigum.
Undan sjeynda umfari sá toppurin soleiðis út:
GM Nikita Maiorov (2521) Hvítarussland 5
IM Guðmundur Kjartansson (2435) Ísland 5
GM Stinath Narayanan (2517) India 4 ½
GM Deep Sengupta (2587) India 4 ½
GM Igor Khenkin (2552) Týskland 4 ½
IM Sarin Nihal (2487) India 4 ½
GM Xu Yinglun (2518) Kina 4 ½
GM Oleg Korneev (2553) Spania 4 ½
GM Mikhail Ulybin (2528) Russland 4 ½
Fremstu føroyingarnir
FM Høgni Egilstoft Nielsen (2354) 4
IM John Rødgaard (2332) 3 ½
Sjúrður Thorsteinsson (2190) 3 ½
6. umfar d. 2017/11/24 kl. 15:00


text:
Jarðfeingi setti í 2017 fokus á at kanna, hvussu grundvatnið ferðast í undirgrundini. Hetta varð gjørt við at velja eitt royndarøki, sum síðani varð kortlagt.
Vit valdu eitt royndarøki í Kollafirði, hetta tí at í 2014 var heitt vatn – 27o C – funnið í eini jarðhitaboring í Kollafirði, og enn renna 15 tons um tíman úr hesi skipan, sum í dag umfatar tríggjar jarðhitaboringar.
Basalt er í stóran mun eitt lutfalsliga tætt grótslag, sum í sær sjálvum inniheldur lítið av vatni. Í støðum kann tað tó vera poknut, men lítið og einki samband er vanliga millum tær einstøku poknurnar, so gjøgnumstroymið er lágt. Nógva staðni eru tílíkar basaltfláir tó meira ella minni rivutar, og grundvatn situr í stóran mun í hesum rivum og rivuløgum.
Eisini kann vatn sita á markamótinum millum tær ymisku basaltfláirnar, serliga í legugrýtislindum, sum nógva staðni finnast ímillum tær fastaru basaltfláirnar. Hesar legugrýtislindir kunnu vera porøsar við høgum gjøgnumstroymi av vatni.
Í 2017 varð royndarøkið kortlagt við atliti til rivur og fláamørk. Í løtuni verða dáturnar frá Kollafjarðaleiðini viðgjørdar, og ætlanin er, at ein frágreiðing skal vera tøk 1. mai 2018. Vónandi verður hetta byrjanin til at skilja grundvatnsskipanina í Føroyum betur, hvussu grundvatnið flytir seg, og hvar man finnur tað.


text:
Vanligar treytir fyri at fįa almannapensjón
Hųvušsreglan er, at tillutan av pensjónum er treytaš av, at tann, sum fęr pensjón
-
er danskur rķkisborgari ella er gift/-ur viš ella seinast hevur veriš gift/-ur viš donskum rķkisborgara,
-
hevur fastan bśstaš ķ Fųroyum ella hżru viš fųroyskum skipi, og
-
hevur havt fastan bśstaš ķ danska rķkinum ķ minsta lagi ķ 3 įr.
Allar trķggjar treytirnar skulu vera loknar.
Landsstżrismašurin kann gera undantak frį treytunum. Somuleišis kann undantak gerast samsvarandi sįttmįlum viš onnur lond.
Landsstżrismašurin kann gera undantak frį treytunum um danskan rķkisborgararętt fyri persónar, sum hava havt fastan bśstaš ķ Fųroyum ķ minsta lagi ķ 10 įr, harav minst 5 įr beint įšrenn pensjón veršur tillutaš. Įheitan um undantak veršur send til Almannaverkiš, sum sendir įheitanina vķšari til Almannamįlarįšiš. Somuleišis kann landsstżrismašurin gera undantak frį treytini um fastan bśstaš ķ Fųroyum fyri persónar, sum aftanį, at teir hava fingiš pensjón, flyta uttanlands.
Nordisk Konvention om Social Sikring - javnbjóšis ręttur fyri noršurlendingar
Undantak veršur gjųrt frį omanfyristandandi reglum višvķkjandi rķkisborgararętti o.a. ķ Nordisk Konvention om Social Sikring, sum Fųroyar hava undirskrivaš og eru partar av.
Sįttmįlin javnsetir borgarar ķ ųllum Noršurlondum soleišis, at ein noršurlendingur, sum hevur bśš og/ella arbeitt ķ tveimum ella fleiri Noršurlondum, kann hava rętt til pensjón ķ fleiri londum.
Nordisk konvention om Social Sikring įsetur eisini, at pensjónin kann verša śtgoldin til noršurlendskar rķkisborgarar, sum eru fastbśgvandi ķ einum EBS-landi (ES- og EFTA-landi).
Treytirnar višvķkjandi rķkisborgararętti og fųstum bśstaši verša sostatt settar śr gildi viš noršurlendska sįttmįlanum.
Innvinnan av pensjón fyri bśstašartķš
Full pensjón ķ Fųroyum er treytaš av ķ minsta lagi 40 įra bśstašartķš ķ danska rķkinum millum 15. og 67. įriš fyri fólkapensjónistar og fyri fyritķšarpensjón ķ minsta lagi 4/5 av įrunum frį fylta 15. įrinum til óarbeišsfųriš veršur stašfest.
Hevur bśstašartķšin ķ Fųroyum veriš styttri, minkar pensjónsśtgjaldiš ķ mun til styttru bśstašartķšina.
Hevur viškomandi bśš ķ einum ųšrum Noršurlandi, hevur hann mųguliga vunniš sęr rętt til pensjónsśtgjald ķ viškomandi landi, sum supplerar upp til fulla pensjón.
Ein noršurlendingur vinnur sęr rętt til pensjón ķ mun til bśstašartķšina ķ tķ einstaka Noršurlandinum. Pensjónin veršur śtgoldin ķ mun til bśstašartķšina ķ hvųrjum landi sęr. Full pensjón er 40/40. Pensjónin kann so verša bżtt millum tvey ella fleiri lond ķ mun til bśstašartķšina. T.d. kann ein pensjónistur fįa 35/40 av pensjónini ķ Fųroyum og 5/40 ķ Noregi, um hann hevur bśš 35 įr ķ Fųroyum og 5 įr ķ Noregi millum fylta 15. og 67. įriš.
Fyri flestu pensjónir er minstamark fyri ręttinum til pensjónsśtgjald, at bśstašartķšin ķ viškomandi landi hevur veriš ķ minsta lagi 3 įr.
Innvinnan av pensjón fyri arbeišstķš
Ķ nųkrum Noršurlondum, t.d. Noregi, eru partar av pensjónini treytašir av arbeišstķš ķ landinum og av, at lųntakarin hevur goldiš inn til sosialu trygdarskipanina ķ landinum.
Tį kann talan verša um śtgjald, um viškomandi hevur arbeitt og goldiš sosial trygdargjųld ķ eitt įr ķ minsta lagi.
Pensjón viš flyting millum rķkispartarnar
Fųroyar, Grųnland og Danmark eru sum kunnugt ķ einum rķki (stati), so bśstašartķšir ķ rķkispųrtunum verša samanlagdar. Pensjónin veršur śtgoldin sambęrt galdandi lóg ķ tķ rķkisparti, har viškomandi bżr. Taš ger sostatt ongan mun, hvar ķ rķkinum, ein fųroyingur hevur bśš.
Tį ein fólkapensjónistur flytir til Danmarkar, flytir hann uttan umsókn yvir til danska fólkapensjón.
Ein fyritķšarpensjónistur kann ikki flyta beinleišis yvir til danska ella grųnlendska fyritķšarpensjón, men mį sųkja av nżggjum. Grundin til hetta er, at fyritķšarpensjónirnar eru voršnar so ymiskar, at tęr ikki longur kunnu samanberast.
Dagført tann 06-09-2013


text:
Kyiv
Kyiv er høvuðsstaður í Ukreina. Hon er við ánna Dneprá, størstu á í Ukreina. Kiev hevur mangan verið álopin uttanífrá. Í 9. øld var hann miðdepil í einum handilsríki, ið víkingar høvdu bygt. Seinni tóku mongolar býin, og í 14. øld kom hann undir Pólska-litaviska ríkið. Í 17. øld tóku russar Kiev, og seinni vórðu Kiev limað inn í Sovjetsamveldið. Býurin fór ógvuliga í Øðrum heimsbardaga, men var bygdur uppaftur í 50- og 60-árunum og er nú týdningarmikil samferðslu-, mentanar- og útbúgvingarmiðdepil.


text:
14. september
14. september er dagur 259 í árinum í gregorianska kalendaranum (dagur 260 um skotár er). 106 dagar eru eftir av árinum.
Í Føroyum hevur eisini verið eitt tíðindablað við heitinum 14. september - sí 14. september (tíðindablað).
Hendingar[rætta | rætta wikitekst]
- 1752 - Bretland fer at brúka gregorianska álmanakkan. 52 ár eftir Danmark.
- 1901 - 42 ára gamli amerikanski varaforsetin Theodore Roosevelt verður 26. forseti í USA,
eftir at William McKinley doyði av skotunum, hann fekk vikuna fyri.
- 1911 - Russisk forsætisráðharrin Peter Stolypin verður myrdur.
- 1946 - Fólkaatkvøða er í Føroyum, um Føroyar skulu hava eina heimastýrisskipan ella loysing.
Flestar atkvøður vóru fyri loysing; 48,7%. Valluttøkan var 67,5%
- 1964 - Bretska dagblaðið The Daily Herald steðgar útgávuni og verður avloyst av The Sun.
- 1975 - Málningurin "Náttarvaktin" hjá Rembrandt verður karvalur sundur av einum vitjandi á savninum í Amsterdam.
Føðingar[rætta | rætta wikitekst]
- 1949 - Tommy Seeback, danskur tónleikari og tónasmiður (d. 2003)
- 1958 - Debbie Cameron, amerikansk/dansk sangari
- 1959 - Mary Crosby, amerikanskur sjónleikari
- 1959 - Morten Harket, norskur rocktónleikari
Andlát[rætta | rætta wikitekst]
- 1927 - Amerikanski dansarin Isadora Duncan doyr í bili, tá ið hálsturriklæði hennara verður fast í hjólinum Bugatti bilinum.


text:
Danski veðurmaðurin Søren Jacobsen, sum einaferð búði og arbeiddi á 'vejrgudernes tumleplads' í Føroyum, sigur, at veðrið fríggjadagin at skoða sólarmyrkingina verður í besta føri sum tað er í morgun, mikudag, helst verri. Hesa vikuna ger hann í samstarvi við Kringvarpið tríggjar veðursendingar úr Føroyum, sum verða sendar á DR undir heitinum Vores Vejr. Afturat sólarmyrkingini fara sendingarnar eisini at nema við føroyska mentan.
Avstralska Kate Russo, sum býr í Belfast í Norðurírlandi, er komin higar við Atlantsflogi úr Edinburgh. Í fimtan ár hevur hon jagstra sólarmyrkingar og fríggjadagin verður tað hennara níggjunda uppliving av eini sólarmyrking. Hon hevur samskift við Nám um føroysk viðurskifti síðani í 2013, og rímiligvís nýtti eg høvi at handa henni eitt atlas frá Námi, tí hon ætlar sær so avgjørt at koma aftur higar.
Kate starvast á Queen’s University Belfast sum kliniskur sálarfrøðingur og leggur dent á at byggja brýr millum sálarfrøði og stjørnufrøði, og hevur givið út tvær bøkur um evnið og triðja bókin er ávegis. Men Kate er eisini ferðaleiðari hjá 130 fólkum, sum koma úr øllum heiminum at uppliva sólarmyrkingina fríggjadagin. BBC Stargazing Live er í fylgi við henni at dokumentera upplivingina.


text:
Bátapláss
Tey ið ynskja bátateym í Funningsfirði, Oyndarfirði, Skálafirði, Skála, Søldarfirði, á
Glyvrum og í Runavík biðjast venda sær til Runavíkar havn tlf. 447015 ella á
teldupostinum port@runavik.fo
Reglugerð fyri bátapláss við Runavíkar havn.
Á býráðsfundinum 26/6-2013 samtykti býráðið at seta í gildi reglugerð fyri bátapláss við Runavíkar havn bæði á sjógvi og landi. Hesar reglugerðir komu í gildi 1. oktober 2013.
Reglugerð fyri nýtslu av bátaplássum við Runavíkar havn (82,2 KB)
Reglugerð fyri bátaplássini á landi (69,3 KB)


text:
Í farnu viku fingu teir í skipsatstøðaraflokkinum á Sjónámi prógv. Útbúgvingin til skipsatstøðara er altjóða góðkend og tekur 6 mánaðir.
Fyri at mynstra á dekkinum á einum handilsskipi, skal ein hava staðið skipsatstøðaraútbúgving.
Føroyar hava atlimaskap í IMO og hava tikið við øllum sáttmálum, sum IMO hevur staðið fyri. Ein av hesum sáttmálum er STCW, sum m.a. eisini ásetir innihaldið í skipsførara- og maskinmeistaraútbúgvingini, lýsir innihaldið í skipsatstøðaraútbúgvingini.
Tær 20 vikurnar á Sjónámi fevna um bæði bókligar og verkligar lærugreinar. Tað bókliga er 40% av útbúgvingini er bóklig og fevnir um m.a. arbeiði við sjókorti, støðuleika í skipum og hav- og umhvørvi. Tann verkligi parturin er 60% av útbúgvingini og fevnir m.a. um smiðjulæru, viðlíkahald og arbeiðstrygd.
Afturat koma ymisk skeið: trygdarskeið, bátaføraraskeið, eldsløkking og roykkaving, reinføriskeið, radioskeið, verndaransni og skeið í viðgerð við vandamiklum evnum.
Gestarøðari við hátíðarhaldið í dag var Ólavur Hansen, skipari hjá Skansa Offshore. Hann byrjaði sína starvsleið við skipsatstøðaraútbúgving fyri 25 árum síðan, og hann segði m.a. í taluni, at tað eru mangir føroyingar, sum eru byrjaðir við skipsatstøðaraútbúgvingini og umborð í einum fiskiskipi, og tað hevur víst seg, at hendan byrjanin er sera hent og eitt ógvuliga haldgott grundstøði fyri einari góðari starvleið á sjónum.
Nýggjur flokkur byrjar mánadagin.
F.v.: John Haldansen, Vestmanna, Bjartur Tórhalsson, Vestmanna, Janus Foldbo Holm, Streymnesi, Christian Larsen, Vági og Fróði Johansen, Signabø.
Janus Foldbo Holm fekk virðisløn frá Norðoya Sparikassa fyri framúr gott úrslit.
Bjartur Tórhalsson fekk virðisløn frá Betri banka fyri framúr gott úrslit.


text:
Býráðsfundur 26. februar 2015 kl. 17:00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Jonhard Danielsen, Hallur Ellingsgaard, Karl Rasmussen og Arnfinn Langgaard.
1.
J. nr. 12/00702: Yvirfriðingarnevndin hevur sent umsókn frá PB-consult, sum vegna IRF søkir um at skipa av avrigga tyrvinarplássið hjá IRF í Oyndarfirði. Søkt verður um at tyrva og rigga av í 4 stigum, soleiðis, at alt økið er avriggað og sátt í mai 2018.
-Vinnu- og havnarnevndin mælir til at taka undir við uppskotinum og staðfestir samstundis, at Oyndarfjarðarnevndin eisini hevur tikið undir við hesum.
-Býráðið hevur á fundi 26/2-2015 samtykt at taka undir við tilmælinum frá Vinnu- og havnarnevndini.
2.
J. nr. 14/00365: Áseting av adressum á vegunum til fjósini Inni millum Fjarða.
Tekniska deild hevur samskift við Eysturkommunu og festararnar um veganøvnini.
-Byggi- og býarskipanarnevndin mælir til at taka undir við uppskotinum frá Teknisku deild og áseta veganavnið til fjósið hjá Borðoy til Krókhylsvegur og veganavnið til fjósið hjá Pattinson til Grønavegur.
-Býráðið hevur á fundi 26/2-2015 samtykt at taka undir við tilmælinum frá Byggi- og býarskipanarnevndini.
3.
J. nr. 14/00849 – 15/00066: 2. viðgerð av eykajáttan til áskoðaraskýli við Løkin.
-Býráðið hevur á fundi 29/01-2015 við 1. viðgerð samtykt eina eykajáttan kr. 950.000 til bygging av áskoðaraskýli.
-Býráðið hevur á fundi 26/2-2015 við 2. viðgerð samtyktt eina eykajáttan kr. 950.000 til bygging av áskoðaraskýli.


text:
Orð: Henry L. Gilmour
Lag: George D. Moore
Týtt: Victor Danielsen
Upprunaheiti: The heaven of rest
1. Á lívshavsins bylgjum mín sál var í neyð,
av syndini tyngdur var eg;
men stjørna upp steig
á tí villini leið,
til havnina leiddi hon meg.
Niðurlag: Mítt akker er fallið í hvílunnar havn,
ei meir út á havið tað ber;
lat bylgjurnar slá!
Tær meg ei kunnu ná
í lívd av Guds kærleika her.
2. Tann stjørnan var Jesus; hann vísti mær seg,
og trúgvin greip orðið um hann;
tá brustu øll bond,
tí Guds orð og Guds ond
á ótta og ivanum vann.
3. Tí elskar mítt hjarta nú songin um hann,
um Jesus, sum hvílu mær gav,
sum bjargaði mær,
tá í vanda eg var,
og hótti hitt brúsandi hav.
4. Hvør lívsælt at eiga ein hvíldarstað, har
sum Jóhannes einaferð lá,
við Jesusar bróst,
inntil alt verður ljóst,
til skjótt vit í skýnum hann sjá!


text:
Įlsvarsliga sjśkt barn - sjśkradagpengar
Dagpeningur kann veitast ķ sambandi viš inntųkumiss, tį barniš er įlvarsliga sjśkt. Talan skal vera um, at vandi er fyri lķvinum og heilsuni hjį barninum. Sum dųmi um įlvarsligar sjśkur kunnu nevnast meningitis, blóštųppur, skurš-višgeršir ķ heilanum, įlvarsligir feršsluskašar, brunaskašar o.l. Avgjųrt fevnd av ręttinum eru foreldur at barni, iš liggur til at doyggja ella įlvarsligur vandi er fyri lķvinum. Nęrri um hetta, sķ vegleišingina į heimasķšuni hjį Almannamįlarįšnum. Ella fį eitt avrit av vegleišingini frį Almannaverkinum.
Sjśkradagpeningur er fult ella lutvķst endurgjald fyri miss av inntųku. Inntųkumissur upp til eina hįmarksupphędd kann endurgjaldast. Hįmarksupphęddin er 80% av einari vanligari arbeišsmannalųn fulla tķš. Dagpeningur veršur śtgoldin eina ferš um vikuna og kann ķ mesta lagi veitast ķ 40 vikur ķ einum 12 mįnaša skeiši. Hvųr upphęddin er ķ lųtuni, kanst tś fįa at vita frį Almannaverkinum.Taš er ein treyt fyri at fįa sjśkradagpening, at tś ikki hevur rętt til lųn undir sjśku hjį barninum ella hevur uppbrśkt henda ręttin. Fleiri sįttmįlar tryggja foreldrum rętt til įvķst sjśkradagatal um įriš ķ sambandi viš sjśkt barn. Ašrir sįttmįlar geva ikki slķkan rętt.
Vįttan frį lękna skal fyriliggja sum grundarlag fyri stųšutakanini og skal lęknin hava mett, at talan er um įlvarsliga sjśku ķ nevndu fatan, umframt at sjśkan ger taš alneyšugt, at annaš ella bęši foreldrini eru um sjśka barniš.
Les meira um sjśkradapengar viš at trżsta her
Dagført tann 24-05-2017


text:
Polska Otylia Jedrzejczak er dømd 9 mánaðir treytað fongsul og 270 tímar samfelagstænastu (30 tímar um mánaðin í 9 mánaðir), umframt frádøming av koyrikortinum í eitt ár, fyri at hava verið atvold til ferðsluvanlukkuna sum drap beiggjan. Hon var ikki til staðar í rættinum, tí at hon fyrireikar seg til HM í Melbourne.
Jedrzejczak er forsvarandi HM og OL meistari í 200 firvald hjá kvinnum. Hon hevur sligið heimsmetið tvær ferðir, sum tó nú er í hondunum á avstralsku Jessicah Schipper, ið eisini skal kappast í Melbourne.
1. oktober 2005 royndi Otylia Jedrzejczak at yvirhála eina røð av lastvognum á einum tvey-sporaðum vegi nær Plock í Pólandi, tá ið hon mátti snara av vegna mótkoyrandi ferðslu og rendi á eitt træ. 19 ára gamli beiggin Szymon doyði av stoytinum, meðan hon sjálv fekk skaða í ryggjageislarnar og høvdið, og tí var burtur frá svimjingini í 2 mánaðar. Hon kann kæra dómin.
Tíðindini her eru sjóðað saman av tíðindum á eurosport.com, swimmingworldmagazine.com og swimnews.com


text:
Barbara í Gongini - laidback við listarligari tyngd/
Klæðini eru annahvørt kolasvørt ella kritahvít, hattarnir eru løgnir og markantir, úttrykkið er androygynt við eyðkendum kloddum, lepum, oversize pløggum og lynlásum, vøkrum skulpturellum umhvarvi og assymetri. Bygnaðurin er dramatiskur og listarliga hugsaður, tað sama er galdandi fyri musikkin. Jú, vit kenna tað aftur, tað listarliga áhugaverda universið hjá Barbaru í Gongini, og tað er dapurt og stórsligið, men eg haldi allíkavæl, at hennara nýggja sýning AW2016, sum varð framførd í vikuni á ráðhúsinum í Keypmannahavn, ber boð um ein nýggjan lættleika við pláss til bæði skemt og intellektuella dýpd við denti á dekonstruktivan oplinleika, bókstavir og orð. Her eru flottir kjólar og frakkar, men kenslan er onkursvegna eitt sindur laidback, stílurin tykist næstan stillisligur, eyðmjúkur og í støðum eisini meira praktiskur enn áður, eg komi í tankar um mín BIG kjóla, sum er so mjúkur, lekkur og bleytur, at eg havi sovið í honum meira enn eina ferð. Eyðkent fyri ta listarliga rúmligu Barbaru í Gongini er, at hon í síni framførslu hevur inkorpererað eina listarliga framførslu, hesa ferð er tað modernaður dansur, ein pardansur, sum í støðum er átøkur einum dance macabre, sum tveir kongaligir ballettdansarar, ASTRID GRARUP ELBO & MARCIN KUPINSKI framføra og sum riggar einastandandi væl í heildini.


text:
Sekstan nýggir A-venjarar
ítróttur15-06-2017 - 15:03 - Jóanis Nielsen
Seinasta hálva annað árið hava sekstan venjarar verið undir UEFA A-venjaraútbúgving hjá FSF, og fríggjadagin vórðu prógvini handaði.
Fríggjadagin 9. juni varð skipað fyri lítlari samkomu í matstovuni ”Katrinu Christiansen” í Havn í sambandi við, at sekstan venjarar fingu handað UEFA A-venjaraprógv.
UEFA A-venjaraútbúgvingin tekur hálvt annað ár, og endar við próvtøku.
Teir 16, sum nú hava fingið A-prógv, eru
Jóan Pauli Jacobsen, Klaksvík
Erland Tvørfoss, Gøtu
Jákup Martin Joensen, Tórshavn
Sorin Anghel, Tórshavn
Jákup á Borg, Tórshavn
Petur í Gong, Klaksvík
Pól Helgi Jacobsen, Toftir
Poul Grunnveit Olsen, Haldórsvík
Lukascz Cieslewisz, Tórshavn
Dánial Pauli Davidsen, Tórshavn
Oddur Olsen, Klaksvík
Jákup Mikkelsen, Klaksvík
Olgar Danielsen, Klaksvík
Jens Erik Rasmussen, Miðvági
Erik E. Nielsen, Klaksvík
Palli Augustinussen, Vágur
Hvør luttakari hevur havt ein vegleiðara, sum millum annað hevur vitjað viðkomandi venjara í egnum felagi til praktiska venjing og dyst, og sum eisini hevur vegleitt í sambandi við skrivligar uppgávur.
Vegleiðarar á útbúgvingini hava verið Bill McLeod Jacobsen, Eli Hentze, Jóannes Jakobsen, Pauli Poulsen og Petur Simonsen, sum eisini hevur verið skeiðsleiðari.
Útbúgvingin byrjaði í januar 2016. Síðani tá hava luttakararnir verið til skeið í vikur og í vikuskiftum. Eitt nú um “Fysiska venjing” við Magna Mohr, “Taktiska venjing & leiðslu” við Heimir Hallgrimsson og “Mentala venjing” við Kristoffer Henriksen.
Harumumframt hava luttakarar og vegleiðarar eisini verið námsferð í Oslo í eina viku, har millum annað “Leikaramenning”, “Dystar- og leikaragreining” og “Nýggj/serstøk rák í fótbóltinum” vóru á skránni.
Í 1999 fingu fyrstu føroysku venjararnir – teir vóru tíggju í tali – tað, sum í dag svarar til UEFA A-lisens. Átta ár seinni, í 2007, fekk Fótbóltssamband Føroya sína egnu A-venjaraútbúgving góðkenda eftir núverandi leisti. Við hesum sekstan nýggju A-venjarunum eru tilsamans 80 venjarar, ið hava fingið UEFA A-lisens umvegis FSF-venjaraútbúgvingarskipanina.


text:
Týsdagin eru nógv ymisk spennandi tiltøk á skránni í 110 ára vikuni hjá Vágs Kommunu.
Týsdagin 3. oktober
Kl. 10.00 Eldra-morgunkaffi í Eldrasambýlinum
Felags eldra-morgunkaffi á Eldrasambýlinum í Vági frá kl. 10. Tey, ið ynskja bil frá húsum til Eldrasambýlið og heimaftur, kunnu boða frá á Miðlatúni í seinasta lagi mánadagin kl. 16.
Kl. 10.00-12.00 Vágs Skúli “opið hús”
Vágs Skúli hevur opið hús, har øll eru vælkomin inn á gólvið at fáa sær ein kaffimunn og fáa eina rundvísning í skúlanum.
Kl. 10.00-12.00 Sóljan – barnagarðsstovurnar í Vágs Skúla “opið hús”
Sóljan, sum eru nýggju barnagarðsstovurnar í Vágs Skúli, hava opið hús frá kl. 10.00 til kl. 12.00, har øll eru vælkomin inn á gólvið at fáa sær ein kaffimunn.
Kl. 13.00-15.00 Hamragarður “opið hús”
Hamragarður hevur opið hús, har øll eru vælkomin inn á gólvið at fáa sær ein kaffimunn og til eitt gott prát.
Kl. 15.00-22.00 Ungsdómshúsið “opið hús”
Ungdómhúsið, sum heldur til í Gamla Sparikassanum á Vágsvegi 71, hevur opið hús týsdagin frá kl. 15 til kl. 22, har tey bjóða kaffi og køkur – og bjóða børnum, ungum, foreldrum og ommum og abbum á vitjan.
Tey ungu bjóða eisini av í FIFA 18 kapping, hvør er fresh 😊
Kl. 19.30 Filmsvísing í Miðlatúni
Vegna tekniskar trupulleikar verður filmurin hjá Anders Kristensen ikki vístur. Í staðin verður vístur ein farvi-filmur frá 1950, har nógvar upptøkur eisini eru úr Suðuroynni og úr Vági. Harumframt verður vístur filmur frá vitjanini hjá Reynir í 1965, tá VB og Reynir spældu fótbólt á Eiðinum.
Filmsvísingin verður í Miðlatúni týskvøldið, ónskvøldið og tórskvøldið kl. 19.30. Filmsvísingin er í samstarvi við Vágs Sóknar Bygdasavn – og er ókeypis.


text:
Eirikur Lindenskov 02.12.2017 (07:34)
Hava selt 30 færri persónbilar
Men tilsamans eru seld 45 fleiri akfør 11 teir fyrstu mánaðirnar í ár í mun til sama tíðarskeið í fjør.
Tað vísa hagtølini frá Akstovuni.
Sølan av persónbilum hevur verið sera høg seinastu árini og er vaksin ár undan ári. Men nú tykiskt sølan at verða stagenrað. Í mun til sama tíðarskeið í fjør er talan um eina lækkin upp 1,6 prosent.
Men hyggja vit til dømis eftir søluni av vørubilum, so her hon munandi vaksin. Tí higartil í eru seldir 334 nýggir vøruvognar, sum er ein vøkstur upp á 14 prosent.
Talan niðanfyri vísir skáseting av nýggjum akførum teir fyrstu 11 mánaðirnar í ár í mun til sama tíðarskeið í fjør.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Leikaratilgongd
Jan Smedemark | 16/07/15
Nú ikki nógvir tímar eru eftir, til flytingargluggin letur aftur, meta vit í nevndini í felagnum, at tíðin er búgvin at koma við einari útmeldig um, hvørjum leikarum felagið hevur styrkt og breiðkað Effo hópin við til seinnu helvt av kappingini.
Í tíðini flytingargluggin hevur verið opin, eru tríggir leikarar komnir til felagið.
- Kofi Appiah er 26 ára gamal og av ganesiskum uppruna. Kofi hevur, seinastu árini, verið búsitandi í London, har hann hevur leikt fyri fleiri ymisk feløg. Hansara styrki er, at hann kann leika sum áloypari, miðvallari og sum verjuleikari. Kofi Appiah og Albert Adu eru kenningar og hava leikt á sama liði í Stóra Bretlandi. Eins og Adu, er Kofi sera skjótur og sera sterkur tekniskt.
- Jonas Gejel Hansen er 19 ára gamal og er dani, ið hevur røtur í Føroyum. Jonas byrjaði sína yrkisleið í fótbóltsheiminum í Tarp Boldklub. Í 2013 fekk hann sáttmála við Esbjerg fB, har hann spældi sín fyrsta Superliga dyst 26 sept. 2013. Jonas hevur umboða danska U19 landsliðið í 14 dystum, og er hann ein sera evnaríkur miðvallari.
- 24 ára gamli Hanus Mortensen er ein kenningur hjá okkum í TB. Hanus leikti við TB áðrenn hann fór til Danmarkar at útbúgva seg. Í Danmark hevur hann leikt fyri ÍF Føroyar.
Vit gleðast um, at hesir leikarar hava valt at gerðast ein partur av hópinum, og ynskja teimum hjartaliga vælkomnum í felagið.
Vít gleða okkum til eina spennandi seinni helvt. Drívið á, allir sum ein.


text:
Fiskivinna á heimsins høvum úr føroyskum sjónarhorni
Nú álitið frá arbeiðsbólkinum, sum varð settur at koma við uppskoti til nýggja ...
Brævkassi har børn hjálpa børnum
Børn hjálpa børnum er ein brævkassi, har børn skriva inn við spurningum, og bør...
Filmsfelagið vísir filmin um varskógvaran Snowden
Mikukvøldið 2. november klokkan 20 verður filmurin um kanska kendasta varskógva...
Fiskivinnunýskiparbólkurin: Útlendski ognarluturin skal út innan trý ár
Johnny í Grótinum, formaður í arbeiðsbólkinum, sum er settur at koma við áliti ...


text:
Nú ber tað til hjá brúkarum her at melda seg til ella frá ein teldupostlista, sum ger tað lættari at senda teldupostar út til øll. Til dømis um man hevur onkur áhugaverd ella átroðkandi tíðindi, sum áhugaði burdu fingið at vitað um beinan veg.
Ein teldupostlisti er ein slags postsentralur sum tekur ímóti og sendir víðari teldupostar. Fólk melda seg til tænastuna; og so er bara at senda teldupostar til news[kurla]svimjing.com, til at øll tilmeldaði fáa boðini. Og øvut er tað lætt at melda seg frá aftur, ífall at tað vísir seg at man allíkavæl ikki er áhugaður í tað sum verður sent ígjøgnum skipanina.
Um tit longu eru á onkrum teldupostlista á alnetinum, so er talan mest sannlíkt um somu Mailman skipan sum her. Hon er eitt sindur gamaldags í sniði, men er robust og fylt við øllum møguligum trygdarfunkum, til at umganga spam og ov stórar teldupostar og so framvegis. Umframt at eg sum ein eyka trygdarfunka havi avgjørt, at einans tilmeldaðir brúkarar kunnu senda inn teldupostar til listan.
So tað er væl bara at royna, um skipanin er nakað fyri tykkum. Annaðhvørt við at brúka funkuna sum er her úti til vinstru hjá skrásettum og innritaðum brúkarum, ella at hyggja á teimum meira nørdutu síðunum her. Nørdasíðurnar og umsitingar-teldupostarnir tosa tíverri danskt enn, av tí at eg ikki havi tikið meg saman til at týða tað til føroyskt. Og tí at eg mátti velja okkurt norðurlendskt, til at fáa ‘ð’ og tílíkt at rigga.
Forrestin, ikki stressa um at teldupostadressan til tíðir eitir news[kurla]lists.svimjing.com og til tíðir news[kurla]svimjing.com, tí báðar gera tað sama. Og um tit ikki tíma at skráseta tykkum á svimjing.com bara fyri at sleppa á teldupostlistan, so riggar tað útmerkað at gera tað har yviri á donsku nørdasíðunum. Tilmeldaðir brúkarar kunnu eisini kaga í arkivið, sum goymir allar teldupostar sendar til news[kurla]svimjing.com.
Eg havi fyribils samansett skipanina soleiðis, at einans umsitarar kunnu síggja hvørji sum eru tilmeldað listan. Møguleiki er annars at loyva øllum tilmeldaðum at síggja hvør annar sum er tilmeldaður, ella at lata hann vera almennur. Men eg helt at hetta fór at avskrekka minst, ífall man ikki er áhugaður í at enda á øðrum listum eisini. Eitt annað val hjá mær var at lata øll tilmeldaði síggja hvør ið upprunaliga sendi teldupostin inn, heldur enn at skifta hann út við news[kurla]svimjing.com.
Her er enn eingin funka til at fáa teldupostar beint á forsíðuna ella tílíkt, ella at tíðindina fara hinvegin út til teldupostlistan. Men tað kemur vónandi seinni, tá ið eg havi fingið testað tær funkurnar betri.


text:
Grundstykkir til vinnuendamál
Eysturkommuna hevur økir, ið eru væl egnaði til eina fjølbroytta vinnu. Her verður hugsað um tunga vinnu, dálkandi vinnu, almenna vinnu, skrivstovur, tænastur og aðra vinnu.
Hevur fyritøka tygara áhuga at byggja í Eysturkommunu, er tað møguligt at senda umsókn um tygara verkætlan, sum lýsir tørvin og hvør vinnan er. Tú kanst eisini ringja á tlf. 73 00 00 fyri at frætta meira.
Tøk grundstykkir til vinnuendamál
Í løtuni eru fýra ymisk grundstykkir til vinnuendamál til leigu/sølu í kommununi. Vinnuøkini liggja tætt við landsveg, har áleið 4000 bilar koyra um samdøgrið. Tey hava eisini góðar parkeringsmøguleikar og eru vælegnaði til handil ella lættari vinnu.
- Gøtudalur, Norðragøta (til sølu)
- Kaiøkið, Norðragøta (til leigu)
- Kaiøki, Leirvík (til leigu)
- á Kráartanga, Leirvík (til leigu)
Blaða fyri at síggja myndir av ymsu grundstykkjunum niðanfyri.


text:
Kennur tú tín prostata?
Tak niður grein
Kennur tú tín prostata?
Sosialurin nr. 133 · 21. november 2014
Skriva greinina hava: Rannvá Laksáfoss, Birita Dahl, Reidunn Djurhuus Magnussen og Lena J. Nybo Hvítklett
Inngangur:
Í Føroyum fáa 28 menn staðfest prostatakrabba um árið. Hóast nærum hvør einasti maður fyrr ella seinni fær prostatakrabba, so merkja teir flestu einki til tað. Sjúkan kemur sníkjandi og kann koma langt, áðrenn hon veruliga ger vart við seg. Enn finst eingin kanning, ið kann staðfesta, um tú ert í vanda fyri at útvikla prostatakrabba. Menn mugu tí verða varugir við tær broytingar, sum sjúkan hevur við sær, og við minsta illgruna, skalt tú ringja til læknan.


text:
Vit vita, at fólk hevur búð í Fuglafirði í meira enn 1000 ár. Í 1957
finna menn undir útgrevstri fyri einum hjalli toftir av gamlari bygging,
har sethús í fleiri umførum hava verið bygd oman á hvørt annað. Tá ið
menn komu niður á botn, komu teir niður á húsatoftir av eini høll, sum
kundi tíðarfestast til 10. øld. Hópur av smálutum vórðu funnir so sum
ein kvarnarsteinur, rennlar úr fitisteini, brýni, pottabrot, glasperlur
og fúnaðir lutir úr timbri.
Húsini vórðu funnin niðri við við
sandin niðri við Gjógvará, har mest sannlíkt kundi vera, at fólk valdu
at seta búgv. Her var gott at koma í land við báti, her var stór á við
reinum vatni, og beint omanfyri var gott dyrkilendi.
gróvu út fyri sildaverksmiðjuni á Kirkjuryggi, kom Jóhan Joensen niður á
fornar húsaleivdir, hann boðaði Fornminnissavninum frá hesum, Sverri
Dahl kom norður og kannaði, og metti hann at hesar húsaleivdir vóru frá
víkingaøld, .
Vit vita ikki nógv um Fuglafjørð fyri
Svartadeyða, sum tók ein stóran part av fólkinum burtur miðskeiðis í 14.
øld. Men søgnin vil vera við, at ein maður, róptur Rádni oman Lon
skuldi eiga knørr, sum hann á hvørjum ári sigldi til Noregs við í
handilsørindum. Enn verður víst á tað staðið, hann dró knørr sín upp um
veturin. Hetta stað verður rópt fyri Karvatoftir. Mentanarhúsið stendur í
dag á Karvatoftum.
Í lógarfyriskipanum úr miðøld verður Fuglafjørður nevndur í tí sonevnda Hundabrævinum.
Síðan
er ikki nógv at frætta um Fuglafjørð gjøgnum søguligar keldur. Sum hjá
øðrum plássum í oyggjum okkara, er bert okkurt at frætta, tá ið
rættartrætur verða avgjørdar ella okkurt serligt fyriferst.
Gjøgnum
staðarnøvn kann Fuglafjørður og lendið kring fjørðin tó geva bæði søgu
og søgn lív. Við gomlu Sjúrðargøtuna, sum fyrr var høvuðsvegurin úr
Fuglafirði til bygdirnar norðantil á Eysturoy, kann vísast á støð, sum
sagnir okkara nevna um. Eitt nú stríðið millum Fuglfjarðabóndan Gullbrand
og Oyndfjarðarbóndan, Oyndra, um rættindir í Skarðhaga. Enn kann vísast
á bæði Gullbrandshellið, oman fyri bygdina á Hellum, har
fuglfjarðarbóndin fyrst varð lagdur, eftir at Oyndfjarðarbóndin hevði
dripið hann, og á Gullbrandsleiðið – uppi undir sjálvum Skarðinum – har
líkið av honum skuldi blíva grivið. Mannabótin skuldi vera parturin hjá
Oyndra av Skarðhaga yvir at Laksá, har markið framvegis er millum
Fuglafjørð og Oyndarfjørð.
Í fjallalendinum vestan fyri bygdina – »Uppi á Húsi«
– finnast toftir av eini smáttu, sum fólkið í bygdini í gamlar dagar
flýddu til undan sjórænarum, meðan tað í fjøllunum eystanfyri bygdina,
undir Borgini, verður víst á eitt stað, sum verður rópt: »Eingilska
Hús«. Her sigur søgnin, at menn hildu vakt, tá ið ófriðaskip vóru undir
landi.
Sunnantil við sjóvarmálan, úti undir Eiðinum móti
Norðragøtu, er Varmakelda, sum menn hava skrivað um í bókmentum í 4
øldir. Hendan kelda, sum bæði summar og vetur er einar 18o C heit,
verður longu í katólskari tíð søgd at hava lekjandi megi. Á gomlu
Jóansøku – náttina millum 3. og 4. juli, skuldi kraftin í kelduni vera
best. Siður var at vitja Varmakeldu hesa nátt, drekka sær lekju úr henni
og eisini at taka ein sopa við til hús, um onkur lá sjúkur heima.
Hendan
broyting frá tí gamla jarðyrkissamfelagnum til fiskivinnuídnað, gevur
upp á stutta tí bygdini ein vøkstur í fólkatali til tað fleirdupulta, tí
nú eru tað ikki bara tær 32 merkurnar í jørð, sum hoyra til bygdina,
sum tryggja lívsgrundarlagið; men eisini alt tað, sum ført verður til
lands av havsins ríkidømi.


text:
Fyrst var Píkasjey ein heimasíða við flottum myndum, videobrotum og spennandi søgum um føroysk dýr. Og nú er Píkasjey eisini eitt blað.
Í blaðnum kanst tú lesa um ymisk dýr og nógv annað spennandi og stuttligt. Vit hava eisini prátað við børn um ymiskt, sum tey gera. Og so hava vit gjørt ítriv og nógvar uppgávur bara til tín at hugna tær við.
Men tað er ikki bara Píkasjey, sum roynir okkurt nýtt. Fyri kortum fóru 716 børn í skúla fyrstu ferð.
Tað er spennandi at royna okkurt nýtt og við hvørt eisini eitt sindur ræðandi, tí tú veitst ikki rættiliga, hvat tú kanst vænta tær.
Sum fyrstu ferð tú skalt til tannlækna. Fyrstu ferð tú fert at venja fótbólt. Ella fyrstu ferð, tú fert at sova hjá onkrum. Tá kitlar eitt sindur í búkinum.
Og beint nú eru firvaldar ikki bara á pikasjey.fo, men eisini í búkinum hjá okkum, nú fyrsta Píkasjey-blaðið kemur út. Vit eru so spent at vita, um tær dámar blaðið og um tú fert at gerast haldari.
Píkasjey heilsanir,
Beinta😊
blaðstjóri


text:
Líknandi greinar
Klakkur farin nýggjan túr
Klokkan 18.45 fór Klakkur nýggjan túr út eftir Vágni, skiparin hendan túrin er Líggjas Johannesen. Góðan og skjótan túr. SáH
Ljósgongan ígjøgnum býin gekk væl
Við Jógvan Brim á odda fór ljósgongan ígjøgnum býin. Nógv fólk vóru í skrúðgongini og gingið varð frá Býráðshúsinum og til Posthúsið, har børnini og tey vaksnu høvdu ymiskt ljós á sær, eitt nú pannulyktir, lummalyktir, ljósrør, ljóssvørð og onnur ljós. Komin til Posthúsið var bjóða vælkomin, sungi vóru tríggir sangir frá Kular Røtum og Les meira…
Ein kensluborin røða hjá Páll á Reynatúgvu Løgtingsformanni, men var ikki alt eitt stunt?
Hann bleiv tvingaður uppá pláss og hann dámdi als ikki uppskoti hjá samgonguni um pensiónskipanina, segði hann og vit øll fóru at taka so hjartaliga synd í honum, hvussu illa hansara egnu høvdu farið við honum, men so endaði hann røðuna við at siga, at hann stuðlaði samgonguni við øllum sínum hjartað og stunti hjá Les meira…


text:
Suðringar á vitjan
Í seinasta heimadystinum í ár møta vit TB/FC Suðuroy/Royn. Felagsliðið úr Suðuroy liggur nr. 6 og vit liggja nr. 9.
Í fyrsta heimadystinum í ár møttu vit TB/FC Suðuroy/Royn, og vit taptu tepurt 1-0. Í útidystinum Við Stórá komu vit á odda 1-0 við málið sum Tór-Ingar skjeyt, men endaðu við at tapa dystin 3-1.
Niðurflytingin er avgjørd, og vit røkka ikki uppum 9. plássið, men vit hava æruna at spæla fyri, og ætla okkum øll trý stigini í morgin.
Vón er framhaldandi fyri at vit spæla í bestu deildini komandi ár, men so skulu úrslitini í 1. deild laga seg okkara veg. Næstseinasta umfar í 1. deild er seinnapartin í dag, og í kvøld vita vit meira, um vit nærkast bjargingini ella ikki. Livst so spyrst.
Síggjast á Dungasandi sunnudagin kl. 15.


text:
Her eru øll úrslitini frá NS hálvmaraton, sum bleiv runnið í Klaksvík í gjár. Ovast eru samlað úrslit frá hálvmaraton. Harnæst eru úrslitini frá FM í hálvmaraton. Síðani eru tað øll bólkaúrslitini. Eftir tað er tað barnarenningin og til seinast
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Remember the golden rule: He who has the gold makes the rules"


text:
Eg eri ein eiðismaður
Stríðið fyri Merkinum var hart og drúgt, men varð vunnið. Nú áliggur okkum at vinna stríðið fyri sjálvsavgerðarrættinum og stjórnarskipanini, segði Magni Arge í flaggrøðu á Eiði.
Fagnaðurin fekk nærum ongan enda, tá John F. Kennedy í røðu síni í Berlin í 1963 segði tey víðagitnu orðini “Ich bin ein Berliner!”
Hesi orðini runnu mær til hugs, tá ein eiðismaður nú ein dagin ringdi og sigur við meg: “Tú skal halda flaggrøðuna norðuri á Eiði í ár, og vit góðtaka onga umbering yvirhøvur!”
Tá hevði eg ein ferðaseðil í hondini, tí fleiri starvsfelagar hjá mær fóru til Berlin í morgun at kunna seg við, hvat týskarar halda um Brexit, og hvørja ávirkan tað fær á Evropa, at granni okkara fyri sunnan, Stóra Bretland, tekur seg úr Evropeiska Samveldinum.
Men Berlin og Brexit mugu bíða hesaferð, tí eg fái neyvan nakrantíð aftur høvi at bera fram flaggrøðu norðuri á Eiði.
Flaggið sum savningarmerki
Flaggið er sterkasta felags súmbol, sum vit føroyingar savnast um. Tað veittrar á landi, á sjónum og prýðir loftborna føroyska flotan. Øll eiga vit lut í sama føroyska samleika, og øll kenna vit okkum aftur í Merkinum, tað veri seg til gerandis, høgtíðir, feigdardagar ella flaggdagar.
Stríðið fyri at vinna Merkinum viðurkenning á sjógvi og landi tók seg upp í 1919, tá tey fyrstu ferð flaggaðu við krossmerkinum á Regensen. Og frá tí degi helmaði føroyska flaggrørslan ikki í, fyrr enn flaggið veittraði um allar Føroyar.
Íhaldið og mótstøðan vóru stór millum teirra, sum vardu síni áhugamál best við donskum flaggi á stong, men tá fjøldin er stór og viljin sterkur, er altíð vón fyri framman, hóast brekkan er brøtt.
Tað ræður um at halda á, tí við treiskni rakar tú einaferð eitt momentum, sum ger tað møguligt at røkka á mál. Tað serliga momentið kom í hesum førinum í apríl 1940, tá Føroyar endaðu bretsku megin og Danmark týsku megin heimskríggið.
Bretska admiralitetið var um ein háls, tí føroysk skip flaggaðu við donskum flaggi, sum umboðaði fíggindan. Tí góvu teir boð um, at føroysk skip skuldu sigla undir føroyskum flaggi.
Í bretska uttanríkisráðnum var stjølurin ringur, tí har royndu teir at finna eina millumloysn saman við útlagnum donskum embætismonnum, sum av øllum alvi royndu at forða fyri, at føroyingar fingu viðurkent sítt “rebel-emblem”.
Men í admiralitetinum hugsaðu tey praktiskt og proportionalt. “Vit hava brúk fyri, at føroysk skip kunnu halda fram at sigla við fiski til Bretlands. Teirra flagg minnir um okkara egna marine rescue-flag, so vit gera bara skjótt av, tí her er kríggj og ikki pláss fyri at hugsa um allar smálutir,” var teirra niðurstøða.
Men gloymið ikki, at admiralitetið visti bara um flaggið, tí føroysk fiskiskip flaggaðu við tí í bretskum sjóøki hóast forboð frá donskum myndugleikum í Føroyum. Og tá boðini fóru um øll heimsins lond, at føroysk skip skuldu flagga við Merkinum, so vendist ikki aftur. Heldur ikki, tá Løkke royndi at gera ólavsøkudag til føroyskan flaggdag í Danmark.
Seta Eiði á strategiska heimskortið
Bretska herleiðslan setti ikki bara føroyska flaggið á heimskortið. Bretar skrivaðu eisini Eiði inn í heimsins hernaðarsøgu, tá teir bygdu eina av fyrstu radarstøðunum í heiminum uppi á Eiðiskolli í 1942.
Fáur grunaði, hvussu stóran týdning tað hevði fyri krígsgongdina í Norðuratlantshavi, tá bretar bygdu radarstøðirnar í Føroyum, tí hetta var spildurnýggjur teknikkur tá.
Men av Eiðiskolli kundu teir nú halda eyga við bæði flogførum og skipum langt norður í hav og senda boð til herleiðsluna, so skjótt teir sóu nakran fígginda nærkast. Tað hevði m.a. við sær, at loftálopini í Føroyum at kalla hildu uppat, og bretar so líðandi fingu yvirtakið í stríðnum um Norðuratlantshav.
Tað sigst, at hvør einasti maður í bygdini arbeiddi fyri onglendingar eitt skifti, tá tilfar til trý hús skuldu berast úr bygdini og niðan á Eiðiskoll í góðum sum ringum veðri. Tilsamans fingu teir 70.000 krónur í løn, sum var sera stór upphædd tá.
Eiði fekk ikki minni strategiskan týdning undir kalda krígnum, tí Loran C bleiv álitið, tá kagast skuldi niður í sjógvin at halda eyga við sovjetiskum kavbátum. So tað er kanska ikki ov nógv sagt, at bæði Eiði og Berlin upp á hvør sín máta vóru snúningsdeplar í kalda krígnum.
Gamaní mistu bæði militerstrategiskan týdning, tá Berlin múrurin fall og satelittarnir fjølgaðust, og tað er ikki vist, at Eiði vinnur hasa støðuna aftur, hóast Putin ger sítt ítarsta fyri at blæsa lív aftur í kalda kríggið.
Men strategiski týdningurin fyri fiskarí á Norðhavinum er onki minkaður – tvørturímóti. Tí her hava menn bygt eina kyrrhavn á brimplássi, og nú hoyrist og sæst aftur virkið lív og framleiðsla á Norðis og Bátafisk.
Og á Eiði bagir áræðinum heldur onki. Hóast bara 700 fólk, so hava tit lagt nógv fyri og bygt bæði ítróttarhøll, barnagarð, eldrabýli, nýtt stadionøki og ein dagførdan skúla. Tað mesta er betalt kontant, og skattaprosentið er framhaldandi lágt, so tað er væl skilligt, at sjálvræðið er høgt í metum norðuri á Eiði!
Strategurin á Eiði
Undangongufólk hava stóran týdning í hvørjari bygd, hvørjari oyggj og hvørjum landi. Og soleiðis er eisini her norðuri. Poul á Látrinum var ein, men í nýggjari tíð ber illa til at koma uttan um eiðislæknan Petur Reinert.
Hann var ikki bara undangongumaður norðuri á Eiði, men eisini í føroyskum politikki, og hann helmaði ongantíð í at tala tjóðskaparsøkina.
Petur stóð á odda í fiskivinnumálum, tá fiskimarkið varð flutt út á 200 fjórðingar. Tað var eitt risastórt umskifti tá, men er eisini uttan samanbering størsta strategiska framtak fyri Føroyar í nýggjari tíð. Tí áðrenn sjómarkið varð víðkað, vóru vit eitt lítið oyggjaland upp á 1.399 ferkilometrar, men aftaná taldust vit millum heimsins stóru fiskivinnutjóðir og Ocean Nations, tí vit fingu ræði á einum sjóøki upp á 275.000 ferkilometrar.
Sjálvandi var tað ein stór búskaparlig avbjóðing at umskipa lívsgrundarlagið hjá føroyingum frá fríum fiskaríi á heimsins høvum til eitt avmarkað fiskarí bæði úti og heima. Og takið at finna og laga til røttu javnvágina er tungt og krevur bæði dirvi, hegni, vilja og tol.
Men fara vit væl um okkara tilfeingi, so røkkur tað bæði til góðar inntøkur og vinnuliga menning kring landið og gevur eitt munagott íkast til felags húsarhaldið, sum skal rinda fyri skúlar, heilsutænastur, eldrarøkt og undirstøðukervið, sum eitt vælútborið vælferðarsamfelag krevur.
Og tað gongur framá í mongum lutum – um ikki øllum. Í fjør drógu vit upp úr sjónum um 700.000 tons av fiski og útfluttu meiri enn 80.000 tons av aldum laksi. Tað eru nærum 16 tons fyri hvørt mansabarn í Føroyum.
Stjórnarskipan og savningarmegi
At stór virðir verða skapt í Føroyum, sæst eisini aftur í øðrum búskapartølum. Vit rinda sjálvi meiri enn 90 prosent av útreiðslunum til egna vælferð, og blokkurin, sum einaferð var um 30 prosent, er tódnaður niður um 10 prosent av fíggjarlógini.
Bera vit okkum rætt at, so skapa vit nýggjar vinnur og inntøkur burtur úr tí strategiska fundamenti, vit standa á. Fara vit um turistarnar við skili, hava vit kanska tríggjar høvuðsvinnur um fá ár, sum allar tilsamans kasta nóg mikið av sær til at reka eitt framkomið føroyskt samfelag.
So líðandi hava vit eisini tikið yvir umsiting av fleiri málsøkjum, so parturin hjá dønum at umsita er munandi minkaður. Ja, so lítil er hann, at á ríkisumboðnum kannst tú skjótt telja starvsfólkini á einari hond.
Tá vit soleiðis sjálvi skipa fyri og gjalda fyri tað mesta, er púra natúrligt, at vit samtykkja okkara egnu stjórnarskipan, sum í grundini er ein kontrakt millum fólkið og tey, sum útinna valdið í Føroyum. Stjórnarskipanin eigur at gerast tann næsta sterka dimensiónin, sum bindur okkum øll saman sum tjóð og fólk, eins og flaggið ger tað í dag.
Evsta vald hjá Føroya fólki
Ein hin mest týðandi tátturin í stjórnarskipanini er staðfestingin um, at Føroya fólk hevur hægsta og evsta vald í Føroyum, og at vit hava ein ómissandi sjálvsavgerðarrætt, so vit sjálv kunnu gera av, um Føroyar skulu fara upp í nýggj og bindandi samstørv ella taka okkum burtur úr sáttmálum, sum eru galdandi í dag.
Við hesum verja vit eisini okkara rætt til matrikkulin Føroyar og alt sjóøkið, sum hongur uppií, so ongin annar kann fara avstað við okkara lunnindum – heldur ikki gjøgnum bakdyrnar.
Vit kunnu vera meiri og minni ósamd um, hvussu nógv vit skulu samstarva við Danmark, men stórt sæð allir føroyingar eru samdir um, at evsta vald liggur hjá Føroya fólki. Tað váttar eisini ein kanning, sum Gallup gjørdi í mai í fjør. Tá svaraðu 90 prosent av teimum spurdu, at sjálvandi hava føroyingar evsta vald í Føroyum.
Fyri fáum døgum spurdust tíðindini um, at danir ongantíð høvdu fráboðað føroyska sjálvsavgerðarrættin til ST, sum løgtingið samtykti í 2001. Summi halda, vit kunnu leggja sektina á, hvat danir halda, og lata stríðið um sjálvsavgerðarrættin liggja. Men soleiðis spælir klaverið ikki altíð í stóru verð. Mong dømi eru í heimssøguni um tey, sum hava mist, tí tey ikki megnaðu at staðfesta síni rættindir og verja seg móti ágangi.
Katalonia er feskasta dømið. Spania hevur ongantíð viðurkent rættin hjá katalanum at skipa seg sum annað enn eitt heimastýri og hevur síðan 2011 skert teirra ræðisrætt niður í nærum einki. Tað er hesum, katalanar hava stríðst ímóti farnu árini.
Síðan fólkaatkvøðuna í oktober hava katalanar verið fyri nógvum ágangi frá spanska statinum við tí úrsliti, at flestu oddvitarnir sita annaðhvørt í fongsli – uttan dóm – ella liva í útlegd, tí teirra politiska sannføring og teirra politiska starv ikki hóvar spanska statinum.
Og londini rundan um Spania tiga. Umberingin er júst sum í tríatiárunum, at hetta er eitt innlendis mál í Spania, tí Katalonia hevur ikki fingið sín sjálvsaavgerðarrætt staðfestan.
Eg eri ein eiðismaður
Sjálvandi vænta vit ikki, at gongdin verður soleiðis millum Føroyar og Danmark, tá vit vilja ganga hvør sína leið. Men skal eg hyggja aftur í søguna, er tað kanska bara naiv hugsan. Tí tað var júst tað, sum hendi í stríðnum um Merkið.
Var tað ikki fyri áhaldnið hjá teimum, sum stríddust fyri føroyska flagginum, og týdningin, sum føroyski flotin hevði fyri flutning av fiski til bretska marknaðin undir krígum, hildu vit ikki flaggdagin í dag 25. apríl. Og hóast vit hava hildið flaggdagin líka síðan 1940, so royndi danski forsætisráðharrin – við góðari hjálp frá samríkjamonnum í Føroyum – at gera ólavsøkudag til føroyskan flaggdag í Danmark fyri bara tveimum árum síðan.
Skal eg enda har, sum eg byrjaði, so má eg aftur til Berlin og Kennedy. Tí har snúði tað seg í grundini eisini um sjálvsavgerðarrætt og fólkaræði.
Vesturberlin var tá ímyndin av treiskum fólki, sum helt fram at liva sítt frælsa demokratiska lív, hóast býurin lá mitt inni í kommunistiska Eysturtýsklandi. Ágangurin var viðhvørt stórur, og einaferð máttu vestanlondini skipa eina loftbrúgv úr Vesturtýsklandi til Berlin við neyðsynjarvørum, tí allir vegir til Berlin vóru stongdir.
Hesar vóru umstøðurnar, tá John F. Kennedy vitjaði navnframa borgmeistaran, Willy Brandt, í Berlin og talaði fyri teirra rætti at skipa sína egnu framtíð sum frælst fólk. Og rómurin var øgiligur, tá hann í samhuga við fólkinum har segði, at fræls fólk í øllum heiminum kenna seg sum borgarar í Berlin og endaði taluna við orðunum “Ich bin ein Berliner!”
Soleiðis kann eg valla enda hesa røðuna norðuri á Eiði, men eg kann fortelja tykkum, at langomma mín, Marin Johansen, var úr Eldru Britustovu a Eiði og giftist við langabbanum Óla Smið á Argjum. Hon var í bestu árum, tá hon doyði av tuberklum í 1904, og tríggir synir hennara vuksu tí fyri ein part upp í Suðuroy. Ein teirra var abbi mín, sum bæði bleiv nevndur Bil Óli og Buss Óli. Hetta komst helst av, at hann átti næsta bilin, sum kom til landið, og setti á stovn fyrstu føroysku bussleiðina beint eftir kríggið og haraftrat importeraði fyrsta bilin úr Japan til Norðurlond í 1962.
Kanska er tað ikki nóg mikið til, at eg kann gera orðini hjá Kennedy í umskrivaðum formi til míni: “Eg eri ein eiðismaður!”, men nakað av rótini er runnin hiðani, og hugurin til einar sjálvstøðugar Føroyar er tann sami, sum hugurin hjá tykkum til sjálv at ráða fyri borgum norðuri á Eiði.
Takk fyri, at tit vildu lýða á.
Magni Arge, fólkatingsmaður


text:
Vælkomin í Ungdómsbankan
Ímynda tær ein banka, sum er har, tá tú hevur brúk fyri honum. Sum er á, tá tú ert á. Har tín ráðgevi ikki er 30 ár eldri enn tú, men skilur teg og tína støðu. Hetta er Ungdómsbankin.
Í Ungdómsbankanum taka vit støði í tær millum 18-28 ár. Ungdómsbankin er snikkaður júst til tín sum ungan kunda, so at vit kunnu møta tær har, tú ert, og tá ið tú hevur tørv á okkum.
Óansæð um tú skalt flyta heimanífrá, ert lesandi, í læru ella hevur starv, so eru vit í Ungdómsbankanum til reiðar at vegleiða tær við støði í júst tínari støðu.
Netfundir - óansæð tíð og stað
Í Ungdómsbankanum bjóða vit netfundir, so at tú ikki longur nýtist at brúka tíð uppá at koma inn í bankan, men kanst møta okkum óansæð tíð og stað. Hetta merkir, at tú kanst sita heima í sofuni við einum góðum kaffimunni og fáa ráðgeving á tíni fartelefon, teldli ella teldu. Tú kanst sjálvandi eisini altíð ringja, senda okkum sms ella teldubræv.
Meira enn ein banki
Vit ynskja at kveikja tína væntan til bankar við at vera meira enn ein banki. Vit ynskja ikki at avmarka okkum til bankavirksemi, men vilja hjálpa tær har, vit hava møguleika, og har, vit kunnu gera mun. Tí skipa vit fyri tiltøkum, ið hava til endamáls at geva tær gleði, kunnleika og at gera gerandisdagin lættari og eitt sindur stuttligari, soleiðis at tú kanst brúka orkuna uppá tað, ið hevur týdning fyri teg.
Vit ynskja eisini at hoyra frá tær, at hoyra tína meining og at sleppa at vegleiða teg. Lat okkum verða tínar veingir og fylgja tær á tíni leið. Lat okkum gera tað, vit eru her til – at hjálpa tær. Vit eru errin, um tú velur okkum, tí vit velja teg.
NordikSolo
Við NordikSolo fært tú hópin av fyrimunum, avsláttri og bestu fíggjarligu treytirnar.
- Vælkomugáva - 2x atgongumerki til Havnar Bio við poppkorn-menu
- Fastan persónligan ráðgeva
- Ókeypis Visa/Dankort (eisini við egnum sniði) og ókeypis Mastercard Debit Standard
- Ókeypis at stovna lán og kreditt upp í 30.000 kr.
- 20% í avsláttri á familju-, vanlukku- og ferðatrygd
- ... og mangt annað.
Hevur tú skil
á tínum pengum?
Tá tú ert ung/ur, hevur tú ofta nógv annað at brúka tíðina til enn tíni fíggjarligu viðurskifti. Tí hava vit samlað nøkur góð ráð til tín, soleiðis at tú kanst brúka orkuna til tað, ið hevur týdning fyri teg.


text:
Starv í BankNordik
BankNordik er í eini spennandi menningartilgongd. Síðani 2009 er fyritøkan vaksin nógv og umfatar nú umframt banka- og tryggingarvirksemið í Føroyum eisini bankavirksemi í Danmark og Grønlandi. Í dag eru umleið 475 starvsfólk í samtakinum. Høvuðssæti bankans er í Tórshavn.
Umsókn av tínum eintingum
Tú ert altíð vælkomin at senda okkum eina umsókn av tínum eintingum. Umsókn og lívsrensl (CV) kunnu sendast til hr@banknordik.fo, ella til Starvsfólkadeildina, Oknarvegur 5, 100 Tórshavn. Vit goyma tína umsókn í 6 mánaðir og seta okkum í samband við teg, um hóskandi starvsmøguleikar stinga seg upp.


text:
1. Burtur á heiði, hvar fuglurin syngur,
har vaksa brobber og har veksur lyngur,
har er korki og javni.
Har er tað, menninir torvið skera,
og konufólkini tað burtur bera.
Hevur tú verið har, navnið?
2. Har veit eg eitt so lítið reiður;
fýra ungar fuglurin eigur,
teir eru naknir og smáir,
djúpt í reiðrið teir bora seg niður;
tá ið teir vaksa, pápi mín sigur,
gerast teir brúnir og gráir.
3. Burtur á heiði neytini ganga. –
Har er ein tarvur, ið er vanur at stanga,
hann er reyður og hvítur.
Øll ræðast hann uttan pápi og Pætur,
ið mangan hevur havt á honum fatur
og eigur hundin, ið bítur.
4. Og ein fittan putt, sum eg eigi,
hann skal eg hava við burtur á heiði,
líka sum menninir plaga;
so torir tarvurin einki at gera.
Vilt tú við mær í ferðini vera,
navni mín, burtur í haga?
Vidoe við sanginum kemur seinni :)


text:
Hvat hendir, um eg havi gloymt at skrásett eitt verk?
Tú fært útgjald á fleiri økjum fyri framførslur í hvørjum ári. Tí er tað týdningarmikið at skráseta verkini, meðan tey eru ‘fesk’, um útgjaldið skal koma til tíðina.
Skuldi tað hent, at tú ikki hevur skrásett eitt verk, áðrenn tað verður framført, missur tú ikki rættin til upphæddina. Upphæddin verður goymd á verkinum. Tá tú so seinni skrásetir verkið, kemur upphæddin til útgjaldingar við næsta útgjaldinum.
Men meginreglan er, at eitt verk skal vera skrásett seinast 15 mánaðir eftir útgjaldsdagin.


text:
Tel. +298 239690
SÓMI 800, frítíðarbátur, mál 556
Prísuppskot kr. 365.000,00 | Stuttleikabátur
Upplýsingar um bátin
Báturin hevur fingið høvuðsumvæling, og er í sera góðum standi. Alt er so at siga gjørt av nýggjum. Báturin er heimahoyrandi í Íslandi, og kann keypast fyri kr. 365.000,00.
Vælkomin at seta tygum í samband við okkum.
Verur seldur í tí standi hann er í.
Longur niðri á síðuni er yvirlit yvir útgerðina sum báturin hevur.
Smálutir í lýsingini tykjast rættir, men full vissa kann ikki veitast fyri teimum.
Prísuppskot
kr. 365.000,00
Størsta longd (LOA)
8,54m
Hentleikar, sum báturin hevur
Nautisk tól
Annað:
Telda í samb. við tól
Lugar
Annað:
Sera gott pláss í lugarinum. Fleiri goymslurúm.
Motorur
Slag av motori:
Volvo Penta
Hevur hesin bátur tín áhuga?
Gev eitt boð
Fyri at geva eitt boð, skalt tú útfylla eitt oyðublað, og senda tað aftur til okkum. Heinta oyðublaðið niðanfyri.
Heinta
Ókeypis ráðgeving
Vit ráðgeva og vegleiða í sambandi við sølu av fastogn, og hjálpa til, at virðismeta ognina.
Tá heitt verður á okkum hjálpa vit fegin, og tað kostar einki at tosa við okkum.
Lánroknari í samstarvi við Norðoya Sparikassa
Roknari mentur av Beak sp/f í samstarvi við Norðoya Sparikassa
Úrslit
kr. -,-*
At gjalda um mðn.
Norðoya Sparikassi tel. 475 000
*Útrokningin er einans vegleiðandi og gevur tær eina ábending um, hvat mánaðarliga gjaldið verður. Eitt nú er hædd ikki tikin fyri avgreiðslugjaldi, stovningarprovisión, tinglýsing og øðrum kostnaðum.
Vís áhuga
Fyll út oyðublaðið, fyri at fáa meiri kunning og tilfar um ognina.
Hava tygum fleiri spurningar, ert tú vælkomin at ringja til Meklaran á tlf. +298 239690


text:
Hósdagin 5. juni skipa Mentón og onnur tónleikaáhugað fyri einum
Tuesday, June 3, 2014
Lív í Reinsaríið
Hósdagin 5. juni skipa Mentón og onnur tónleikaáhugað fyri einum
ALMENNUM TILTAKI í Perluni frá kl. 17.00 til 20.00.
Vit seta spurningin:
Hvussu skapa vit best møguliga umhvørvið í komandi spælistaðnum “Reinsarínum”?
Á tiltakinum verður tónleikur á skránni - sjálvandi - umframt fyrilestur og pallborðsfundur.
Jakob Kwederis, sum er leiðari fyri fleiri kend spælistøð í Keypmannahavn, fer at halda fyrilestur.
Orðstýrari á pallborðsfundinum verður Bogi Godtfred, og pallborðsluttakararnir verða Helena Dam á Neystabø frá Býráðnum, Jón Tyril, sum umboðar Grót og G! og Ólavur Larsen, sum umboðar Mentanarhúsið í Fuglafirði.
Fyri tónleikinum standa Marius Ziska, Waagsteins Cellokvintett og Punjab.
Vit vóna, at vit síggja sin fullan sal av fólki, og vóna sjálvandi eisini, at ein íblásandi framtíðarvisjón fyri Reinsaríið kemur burturúr.
Posted by Listin at 8:29 AM